PKS protiv osnivanja zanatskih komora | Glas javnosti\nPočetna > Ekonomija > PKS protiv osnivanja zanatskih komora\nBEOGRAD - Privredna komora Srbije smatra da je zakon o zanatstvu potreban, ali je protiv formiranja zanatskih komora kao paralelnih institucija, izjavio je predsednik PKS Miloš Bugarin.\nBugarin je istakao da je zanatstvo kao privrednu delatnost potrebno urediti posebnim zakonskim propisima, ističući da će se PKS i zanatlije potruditi da, kroz javnu raspravu, taj zakon poboljšaju, tako da bude primeren potrebama zanatlija.\n- Ono protiv čega su i zanatlije i PKS, odnosno Zajednica preduzetnika, jesu zanatske komore, odnosno stvaranje novih paralelnih institucija koje bi se bavile udruživanjem zanatlija i dobile nivo određenih ovlašćenja, a to je licenciranje, izdavanje majstorskih pisama, edukacija, i sve ostalo što mogu da rade i sadašnje institucije - ukazao je on.\nBugarin je istakao da će PKS podržati zakon o zanatstvu i potruditi se da ga "maksimalno popravi, a sve ono što su već predviđena javna ovlašćenja koja će biti data zanatskim komorama, trebalo bi da se prenesu kao ovlašćenja u okviru PKS, gde bismo na osnovu toga izdavali i licence i majstorska pisma".\nPrema njegovim rečima, to bi značilo da neće biti novih troškova ili poreza za zanatlije, preduzetnike i sve one koji se bave zanatskom delatnošću.\nSekretar Zajednice preduzetnika PKS Svetozar Babić ocenio je da preduzetnicima ne bi trebalo nametati nikakve nove troškove osnivanjem zanatske komore s obzirom na to da preduzetnici Srbije u PKS, i uopšte u komorskom sistemu, ostvaruju svoja prava bez ikakve nadoknade.\n- Ako već možemo da to besplatno dobijemo, zašto bismo plaćali i po jednom zaposlenom davali nekoliko desetina hiljada dinara na godišnjem nivou, a PKS je osposobljena da sa svojim svim regionalnim komorama i sa opštim udruženjima, kojih ima 160, izdaje ta javna ovlašćenja u korist samih zanatlija i preduzetnika Srbije - rekao je Babić.


„Mitrovica nikada neće biti slobodan grad dok ne saznamo ko je ubio Olivera Ivanovića“ – Srce Srbije\nViše desetina građana Kosovske Mitrovice okupilo se jutros nešto posle 08:00 na mestu gde je ubijen Oliver Ivanović kako bi mu odali počast i zapalili sveću. Tu smo da podsećamo Beograd, Prištinu i međunarodnu zajednicu na ono što se dogodilo i tražimo da se otkriju nalogodavci i ubice, poruka je sa današnjeg obeležavanja treće godišnjice ubistva srpskog političara iz Kosovske Mitrovice.\nDejan Nedeljković iz Kosovske Mitrovice zajedno sa bivšim članovima Ivanovićeve GI SDP, Markom Jakšićem, zahvalio se građanima koji su se ovog jutra okupili ispred prostorija GI SDP u vreme kada je i Ivanović ubijen, kako bi mu odali počast i zapalili sveću.\n„Okupili smo se ovog jutra da bi podsetili državu Srbiju i institucije u Prištini i međunarodnu zajednicu da tri godine posle njegovog ubistva mi i dalje ne znamo ko su njegove ubice ni nalogodavci“, poručio je Nedeljković u izjavi za medije.\nUpravo zbog toga kaže da je uvek teško stajati na mestu gde je ubijen Ivanović.\n„Mitrovica nikada neće biti slobodan grad dok ne saznamo ko su ubice Olivera Ivanovića i nalogodavci“, zaključuje Nedeljković.\n„Čini se da sve zainteresovane strane u pronalaženju počinioca i nalogodavca ovog teškog dela rade na tome da se sam čin zaboravi“, poručio je potom Marko Jakšić koji je i uputio poziv građanima da treću godišnjicu obeleže na mestu ubistva Ivanovića.\nZato navodi da je veoma bitno to što su se građni okupili, iako ne u velikom broju.\n„I ovo malo građana Kosovske Mitrovice i članovi njegove porodice će uvek iznova i iznova podsećati i Beograd i Prištinu i međunarodnu zajednicu na strašno ubistvo koje se dogodilo na ovom mestu i tražiti da se sazna potpuna istina“, dodao je Jakšić.\nMeđutim, ocenjuje i da je malo verovatno da će se istina saznati sve dok se u Srbiji ne promeni vlast.\n„A onda očekujem da je to taj trenutak koji će nama omogućiti da saznamo ko su nalogodavci i ko su neposredni izvršioci ovog krivičnog dela i olakšati porodici da nađe kakav takav mir, iako će im Oliver nedostajati sve ovo vreme“, dodao je Jakšić.\nJutrošnjem obeležavanja godišnjice ubistva Ivanovića, pored poznanika, poštovaoca, kolega i prijatelja prisustvovala je i bivša supruga Olivera Ivanovića, Marina Ivanović.\nGrađani Kosovske Mitrovice treću godišnjicu ubistva Ivanovića obeležiće još jednom u 10, a na poziv GI SDP. Podsetimo, prošle godine, na pomenu koji je organizovala Ksenija Božović sa GI SDP po prvi put prisustvovala je i Srpska lista koja je vodila negativnu kampanju protiv Ivanovića mesecima pre ubistva.\nGodišnjicu će javne ličnosti i predstavnici opozicionih stranaka, obeležiti ispred crkve Svetog Marka u Beogradu u 17 sati.\nČlanak „Mitrovica nikada neće biti slobodan grad dok ne saznamo ko je ubio Olivera Ivanovića“ se pojavljuje prvo na KoSSev.


Tivat bi mogao biti baza za testiranje taksi dronova - Biznis Info\nBy BiznisInfo on\t 12/01/2022 Tehnologija\n– U krajnjem stadijumu je odobravanja bespilotnih letjelica proizvođača ‘Volocopter’ i ‘Lilium’ za koncept bespilotnog vazdušnog taksija. Ja sam to kao korisnik probao na jednom aero-mitingu u Singapuru 2017. i bio sam impresioniran. Sa direktorom njemačke Agencije civilnog vazduhoplovstva, koji mi je prijatelj, sam u redovnom kontaktu oko toga. Meni je bitno da u svemu ovome, Aerodromi Crne Gore praktično na vrijeme zauzmu svoje mjesto u redu za čekanje na uvođenje ove, izvjesno je, vrlo važne i perspektivne buduće usluge u vazdušnom transport – kazao je Jandreoski “Vijestima”.\n– Urban Air Mobility jeste održivo rješenje, a naša ideja je da Ministarstvo kapitalnih investicija, a ne Agencija za civilno vazduhoplovstvo bude ‘kolovođa’ kada je postepeno uvođenje tog koncepta u Crnoj Gori u pitanju. Sjutra sa bespilotnim dron taksijima neće se prevoziti samo ljudi, već se može prevoziti i teret do na primjer nekog zimi zavijanog sela u crnogorskim planinama, tako da nam je neophodna šira podrška Ministarstva, potrebno je da naša i njemačka agencija za civilno vazduhoplovstvo budu u kontaktu i razmjenjuju najsvježije informacije o regulaciji i kontroli ovog vida budućeg vazdušnog saobraćaja. Veoma bi nam bilo važno da uspijemo dovesti proizvođače ovih letjelica da ih testiraju ovdje kod nas u Crnoj Gori i da mi budemo dio tog sistema koji donosi višestruke benefite – kazao je Jandreoski.\n– Našim domaćinima u ACI smo ponudili da razmotre opciju da Aerodrom Tivat, van sezone, bude testna ustanova za takve kompanije i predstavili da bi mogli da testiraju tu vrstu prevoza putnika, recimo od piste do Luštice, Porto Montenegra, Portonovog, jer na tim lokacijama postoje helidromi registrovani u Agenciji za civilno vazduhoplovstvo. Veoma je značajno što su vidjeli da u svemu tome imamo podršku Ministarstva kapitalnih investicija – rekao je tada Jandreoski.\n– Drago mi je da na teme koje su sada aktuelne u svjetskom vazduhoplovstu poput smanjenja karbonskog otiska aerodroma, upotrebe održive energije i sličnog, dobre saradnike imam u članovima Odbora direktora. Upravo je jedan od njih inicijator projekta za ovu godinu – proširenja parking na arodromu Podgorica i njegovog pokrivanja solarnim panelima radi pravjenja mini solarne elektrane – naveo je Jandreoski.


Hrvatska će nastaviti snažno da pruža podršku evropskoj perspektivi Crne Gore - CdM\nHrvatska će nastaviti snažno da pruža podršku evropskoj perspektivi Crne Gore\nNa današnjem sastanku predsjednika Skupštine Crne Gore Alekse Bečića i ministra vanjskih i evropskih poslova Republike Hrvatske Gorana Grlića Radmana, naglašeno je da će Hrvatska nastaviti snažno da pruža podršku evropskoj perspektivi Crne Gore.\n„Hrvatska će pružiti Crnoj Gori neophodnu ekspertsku asistenciju, kako bi dosadašnji okvir saradnje bio dodatno unaprijeđen u cilju brže evropske integracije Crne Gore, jer Hrvatska želi svog susjeda u porodici razvijenih evropskih zemalja“, ključna je poruka današnjeg sastanka.\nKonstatujući da između Crne Gore i Republike Hrvatske vladaju dobri odnosi i otvorena saradnja, predsjednik Bečić je ocijenio važnost daljeg snaženja parlamentarne saradnje, kako kroz grupu prijateljstva, tako i na nivou skupštinskih radnih tijela.\nPredsjednik Skupštine je istakao da Crna Gora izuzetno cijeni podršku Hrvatske evropskim integracijama Crne Gore, kao i saradnju u okviru NATO.\nTakođe, naveo je da Crna Gora reformama u poglavljima 23 i 24 nastoji da pokaže svoju posvećenost najvažnijem spoljnopolitičkom cilju i pruži snažne argumente za podršku ka našem evropskom putu.\nMinistar Grlić Radman je naglasio da će Hrvatska nastaviti da snažno podržava proces proširenja i priključenje Crne Gore Evropskoj uniji, imajući u vidu značajan doprinos koji Crna Gora daje stabilnosti regiona.\nNa sastanku su potvrđeni vrlo dobri bilateralni odnosi Hrvatske i Crne Gore, sa akcentom na važnost dijaloga u cilju rješavanja otvorenih pitanja. Sagovornici su izrazili želju za jačanjem saradnje u brojnim područjima od zajedničkog interesa.\nU odnosu na proteklo hrvatsko predsjedavanje Savjetu Evropske unije, Bečić je istakao zahvalnost na kontinuiranoj podršci i zagovaranju politike proširenja, uz stav da spoljno politički prioriteti nove parlamentarne većine nemaju alternativu.\nHrvatski ministar je posebno zahvalio na pruženoj solidarnosti i pomoći koju je Crna Gora uputila povodom razornih zemljotresa, što je, kako je kazao „gest koji Hrvatska i njeni građani neće zaboraviti“.\nPrenoseći informaciju o odluci da Republika Hrvatska donira 10.000 doza vakcina Crnoj Gori, izrazio je nadu da će opredijeljena pomoć biti uskoro isporučena.\nTagsAleksa Bečić Goran Grlić Radman Hrvatska podrška saradnja Skupština Crne Gore


Davos: Strah od mogućeg trgovinskog rata SAD i Kine\nN1info\t19.01.2017 11:15\nGlavni urednik NIN-a Milan Ćulibrk izjavio je za N1 da je Kina postala nezaobilazan ekonomski faktor u svetu i da u svetu postoji strah od mogućeg trgovinskog rata između Kine i SAD.\nKomentarišući pojavljivanje kineskog predsednika Si Đinpinga na Svetskom ekonomskom forumu u Davosu, Ćulibrk kaže da je to očekivano imajući u vidu da je Kina postala jedan od lidera, a da će u dogledno vreme prestići SAD po BDP-u.\n"Standard u Kini sve više raste, Kina postaje otvoreno tržište. Pre globalne ekonomske krize Kina se razvijala pres svega zato što je stimulisala i rast bazirala na izvozu u Evropu i Ameriku. Kad su svi počeli da štede Kina je našla novi model rasta - na rastu standarda domaćeg stanovništva", objašnjava Ćulibrk.\nDodaje da je Kina postala nezaobilazan ekonomski faktor u svetu.\n"Svi učesnici u Davosu se tresu kao prut zbog mogućeg trgovinskog rata SAD i Kine. Novoizabrani predsednik SAD Donald Tramp je u kampanji dosta toga bazirao na porukama da će uvesti carine za robu iz Kine, da će naterati američke kompanije da vrate proizvodnju u SAD. Ako uvede carine imaće problem s Kinom", kaže Ćulibrk.\nPodseća da Kina ima "hiljade milijardi dolara deviznih rezervi u američkim dolarima".\n"I moj glavni utisak je bio jedan američki ekonomista koji je pitao da li kineska nacionalna valuta može u dogledno vreme postati rezervna svetska valuta, umesto dolara. Mislim da su se svi sledili u tom trenutku na samu pomisao", kaže Ćulibrk.\nSituacija u svetu, prema njegovom mišljenju, je toliko komplikovana da je glava tema u Davosu kako obezbediti novo liderstvo koje će svet uvesti ponovo u mirniju luku.\nStandard srednje klase u SAD je sve niži i Tramp je pobedio zbog toga, podseća Ćulibrk i dodao da je klučni problem u rastućoj nejednakosti.


Pušteni na slobodu uhapšeni borci Barimac i Pašanbegović\nObjavljeno: 07.09.2018. u 14:22\nMidhat Pašanbegović i Amel Barimac, demobilisani borci uhapšeni 5. septembra na protestima u Sarajevu, a koji se terete za napad na policajce, pušteni su na slobodu\nMirnes Ajanović u svojstvu advokata uhapšenih boraca\nPrema riječima njihovog advokata Mirnesa Ajanovića, nakon provedenog postupka u Tužilaštvu Kantona Sarajevo pušteni su na slobodu i dodaje da nema više pritvorenih boraca.\n- Punomoć za odbranu Midhata Pašanbegovića je dala njegova supruga, dok se za poduzimanje pravnih radnji za odbranu Amela Barimca čekalo njegovo lično potpisivanje punomoći u Tužilaštvu, s obzirom da u njegovo ime ovlaštenje za odbranu nije imao ko potpisati, imajući u vidu činjenicu da su ovom demobilisanom borcu u ratu ubijena dva brata i otac. Midhat Pašanbegović i Amel Barimac terete se zbog napada na službenu osobu u obavljanju poslova sigurnosti - objašnjava Ajanović u saopćenju koje je dao za javnost.\nU datim izjavama u prisustvu branioca pred Tužilaštvom Kantona Sarajevo Barimac i Pašanbegović su istakli da su došli u Sarajevo na proteste nezadovoljni svojim statusom i nebrigom vlasti za njihove probleme, te da im se niko od predstavnika vlasti nije obratio, nakon čega su s ostalim demobilisanom borcima krenuli u mirnu šetnju.\nIstakli su da nije trebalo doći do sukoba u kojima su povrijeđeni i demobilisani borci i policajci, te su izrazili žaljenje i zbog povrijeđenih policajaca, posebno ukoliko je to rezultat njihovog djela.\nAjanović je naglasio da je ispred Tužilaštva Kantona Sarajevo postupajuća tužiteljica vodila\nvrlo korektan postupak.\nLuksuzni odmorNina Badrić pokazala jahtu na kojoj uživa s najbogatijom Srbijankom\nDonesen zakonBoračka populacija dobija besplatan i povlašten prijevoz u Kantonu Sarajevo\nUbrzana proceduraBukvarević: Zakon o demobilisanim borcima bi mogao stupiti na snagu već 1. jula


Lučić: Ilidžanski junaci sačuvali narod i teritoriju | Palelive.com\nPočetna Regija Istočno Sarajevo Lučić: Ilidžanski junaci sačuvali narod i teritoriju\nLučić: Ilidžanski junaci sačuvali narod i teritoriju\nISTOČNO SARAJEVO – U Istočnoj Ilidži danas je počela manifestacija „Dani odbrane Ilidže“ kojom se obilježava 26 godina od napada takozvane Armije BiH na ovaj kraj gdje je srpski narod bio većina.\nTim povodom služen je parastos za poginule borce nekadašnje opštine Srpska Ilidža u Hramu Svetog Vasilija Ostroškog na Veljinama, a održan je i okrugli stol o patriotizmu nekad i sad.\nPripadnici takozvane Armije BiH prvi napad na Ilidžu izveli su na 22. aprila 1992. godine, a drugi 14. maja iste godine.\nNekadašnji zamjenik komandanta drugog pješadijskog bataljona Ilidžanske brigade Miroslav Lučić pojasnio je da su 22. aprila 1992. godine dotadašnje komšije mučki pokušale da osvoje srpsku teritoriju.\nOn je istakao da je sreća što je Ilidža imala junake koji su svojim tjelima zaštitili narod i teritoriju nekadašnje opštine Srpska Ilidža, te sačuvali svaki njen pedalj tokom cijelog odbrambeno-otadžbinskog rata.\nLučić je poručio da se na današnji dan treba sjetiti svih saboraca koji su svoje živote ugradili u odbranu Ilidže i Republike Srpske.\nOn je napomenuo da su se borbe za tadašnje Srpsko Sarajevo i Ilidžu vodile tokom cijelog rata s obzirom na to da je evidentirano 35 ili 36 ofanziva na tu teritoriju.\nLučić je pomenuo saborace iz Prvog jurišnog bataljona, komandanta Slobodana Janjića, Dejana Čakaru i Darka Obućinu koji su u aprilu 1994. godine stradali u akciji kod Goražda, te Bojana Pejića i Momira Gotovca koji su poginuli na prostoru Nišićke visoravni.\n„Ilidžanci mogu da budu ponosni na ono što su uradili, jer mi nismo izgubili ni pedalj teritorije. Drago mi je da i danas ima mnogo nas koji smo se okupili ovde i koji smo i dalje spremni da branimo naš narod i našu teritoriju demokratskim, ali i nekim drugim načinima“, poručio je Lučić.\nOn je ocijenio da je najveći izraz patriotizma dati život za otadžbinu, te da se, pod plaštom patriotizma, dešavaju neke druge stvari na koje treba ukazati.\nPrema njegovim riječima, na to posebno pravo imaju pripadnici Vojske Republike Srpske, Ilidžanske brgade i Ministarstav unutrašnjih poslova koji su kroz svoju borbu pokazali šta je patriotizam.\nPredsjednik Predsjedništva Boračke organizacije „Ilidžanski borac“ Goran Šehovac istakao je da su Ilidžu odbranili Ilidžanci, a ne „niški specijalci i neki dobrovoljci“.\n„To možete da vidite i na snimcima sa prvog napada da su to bili obični momci i starci naoružani `papovkama` sa kojima se ne može kvalitetno vojno odbraniti jedna teritoriju. Tog dana je u temelje Srpske Ilidže živote ugradilo 12 naših momaka“, naveo je Šehovac.\nŠehovac ja napomenuo da je prvi napad takozvane Armije BiH bio veoma žestok, ali i da drugi nije bio ništa slabiji, kao ni ostali koji su uslijedili.\nBoračka organizacija „Ilidžanski borac“ u okviru „Dana odbrane Ilidže“, manifestacije koja traje mjesec dana, organizuje istorijske časove i niz sportskih događaja kroz koje prođe više od hiljadu učenika.\n„Mislim da smo jedina boračka organizacija koja vodi djecu na izlete na mjesta kao što su `Mali zejtinlik` i `Sokolica`, gdje im naši oficiri drže istorijske časove i objašnjavaju im šta se to stvarno dogodili na Ilidži“, istakao Šehovac.\nŠehovac je apalovao da Ministarstvo prosvjete i kulture Republike Srpske i sve nadležne institucije da u istorijske školske udžbenike uvrste više podataka o proteklom odbrambeno-otadžbinskom ratu.\n„Patriotizam mora postojati u Republici Srpskoj. Moramo pokazati da ne damo Srpsku, da ne damo Srpsku Ilidžu i Srpsko Sarajevo, jer 1.604 ljudi koji su poginuli na Ilidži i dali živote za Srpsku ne smijemo zaboraviti“, zaključio je Šehovac.\nJovanka Pejić, majka poginulog borca Bojana Pejića, kaže da Ilidža nikoga nije napala već da se branila, te da je na današnji dan 1992. godine u ranu zoru sa svih strana napadnuta njena teritorija na kojoj su vjekovima živjeli Srbi.\n„Teško mi je što nas nazivaju agresorima i što su nam prišili taj naziv“, dodala je Pejićeva.\nTokom odbrambeno-otadžbinskog rata na području opštine Ilidža poginula su 1.064 borca, od kojih 560 pripadnika Ilidžanske brigade koja je branila svoju teritoriju od napada iz pravaca Sarajeva, Hrasnice i Igmana.\nPrethodni članakDžudisti „Romanije“ uspješni na Memorijalnom turniru „Vinko Šamarlić“\nNaredni članakPerformans povodom obilježavanja Dana planete Zemlje


Rusija - Ris i medved - SafariInternational\n14 августа, 2020 +34671213205 info@safariinternational.com\nRusija – Ris i medved\nHome » Rusija – Ris i medved\nNovembar – Februar\nLovište za risa se nalazi u beskrajnim šumama centralnog Sibira, u okolini Bajkalskog jezera.\nJedini zaista efikasan način za lov na ovu veliku mačku je prateći tragove u snegu, tako da se lov može organizovati samo u toku zimskih meseci. Lov je veoma težak i zahteva duge transfere na sankama prateći tragove životinja.\nOva vrsta lova nije fizički pogodna za svakoga, tako da vodiči često koriste i konje, specijalno dresirane za praćenje po snegu, i grupe pasa koji teraju mačku da se popne na drvo i tamo je zaustavljaju do dolaska lovca.\nLov na medveda u Sibiru se organizuje na brlogu u toku zimskih meseci, do 28. februara. Lovac se približava jazbini, koja je prethodno lokalizovana od strane vodiča koji, uz pomoć specijalno dresiranih pasa, teraju medveda da izadje iz brloga. Ovo je jedan od najopasnijih lovova koji postoje, pošto lovac puca na veoma maloj razdaljini, ali ostaje zaštićen od strane dva profesionalna lovca, po jedan sa svake strane. Smeštaj je predvidjen u grejanim drvenim lovačkim kućama sa spoljnim kupatilom.\n7 dana lova €3.900\nMedved na brlogu €3.900\nSibirski mošusni jelen €2.500\nOrganizaciju lova sa lokalnim vodičima, prevodioca na engleski jezik po grupi, smeštaj i pun pansion u lovačkim kućama bez kupatila, transport terenskim vozilom i konjima u toku lova, lovne dozvole, prvi tretman trofeja.\nLetove, transport od aerodrome do kampa ($300 po grupi), vize, dozvolu za uvoz oružja, hotele pre i posle lova, napojnice, pića i lične troškove.\nRusija – Ris i medved2017-06-262018-03-27https://www.safariinternational.com/wp-content/uploads/2017/10/safari-logo.pngSafariInternationalhttps://www.safariinternational.com/wp-content/uploads/2017/06/russia_lynx_13.jpg200px200px\nRusija – Altaj maralIzdvajamo, Rusija


Dobra vest: Od 1. jula bez kašnjenja u isplati porodiljama – Ozon Media\nDobra vest: Od 1. jula bez kašnjenja u isplati porodiljama\nIsplata naknada trudnicama i porodiljama neće kasniti posle 1. jula, kada na snagu stupi Zakon o finansijskoj podršci porodicama sa decom, izjavio je juče ministar za rad, zapošljavanje, boračka i socijalna pitanja Zoran Đorđević, piše Blic.\nOdgovarajući na poslanička pitanja u vezi sa kašnjenjem u isplati naknada trudnicama i porodiljama, Đorđević je u parlamentu rekao da je tačno da se kasni u isplati, jer postoje neodgovorni poslodavci koji kasne i po više od godinu dana sa isplatama.\nPoslodavci su, kako je naveo, po još važećem zakonskom rešenju, donetom pre 2012. godine, u obavezi da uplaćuje porodiljsko bolovanje, a zatim da dokazuju da su uplatili, dok država i roku od pet dana refundira poslodavcima.\nUpravo će tu grešku prema porodiljama ispraviti novo zakonsko rešenje, pa će od 1. jula država da isplaćuje naknade i više neće biti kašnjenja, rekao je ministar.\n„Neće biti kašnjenja ni jednog jedinog dana, a potvrda za to je roditeljski dodatak, koji je u ingerenciji države, a ne kasni ni dan. Tako će da bude i sa porodiljskim od 1. jula“, rekao je Đorđević.\nRadno vreme Doma zdravlja za vreme uskršnjih praznika\nNajavljena prodaja Srem Šida – Pregovara se o investiciji vrednoj 5 mil EUR\n02.12.2010. Ozon Komentari su isključeni na PR obaveštenje:JKP“Vodovod“\nNajverovatnije se uvode uniforme za đake\n27.01.2017. Ozon Komentari su isključeni na Najverovatnije se uvode uniforme za đake\nŽivot nije što i poljem proći\n17.05.2011. Ozon Komentari su isključeni na Život nije što i poljem proći\nPočela potpuna digitalizacija saobraćajne policije. KAMERE U PATROLNIM VOZILIMA: Odmah beleže prekršaje, ali znaju i da li ste platili RATU ZA KREDIT!


Janković: Politički predstavnici u regionu da stvore protivtežu nacionalistima, populistima i esktremistima - Dijalog.net\nNaslovna Politika Janković: Politički predstavnici u regionu da stvore protivtežu nacionalistima, populistima i esktremistima\nJanković: Politički predstavnici u regionu da stvore protivtežu nacionalistima, populistima i esktremistima\nBeograd, 4. decembar 2018. – Predsednik Pokreta slobodnih građana (PSG) Saša Janković izjavio je da bi predsednik Srbije Aleksandar Vučić u narednih šest meseci mogao da raspiše vanredne izbore, kako bi dodatno akumulirao svoju moć, saopštila je ta stranka.\nJanković je to rekao u intervjuu splitskoj televiziji Jadran i dodao da PSG pokušava da pokaže da Srbija nije osuđena na „recikliranje istih ljudi“.\n„Kao da i jednom i drugom političkom bloku, i onom koji je na vlasti i onom koji je bio na vlasti, smeta ideja da bi neko mogao da iskorači u novom pravcu i da Srbija oseti kako bi izgledalo živeti u normalnoj zemlji“, ocenio je Janković.\nKako se navodi u saopštenju, Janković je kazao da PSG i Građanski blok 381 ne pristaju da se ujedine sa nekim ko „organizuje paravojne kampove za decu čiji je počasni gost portparolka Ministarstva spoljnih poslova Rusije“.\n„Ne pristajem da snizim kriterijume i prihvatim ono sa čim se duboko ne slažem. Ako je cena ne pobediti, rado plaćam tu cenu ako ćemo uspeti da zadržimo bar predstavu kod nekih novih generacija da je moguće drugačije, jer ako i to ukinemo, neki ljudi neće uopšte ni znati da je moguće živeti kao sav normalan svet“, rekao je Janković.\nJanković je dodao da su se političke elite u Srbiji decenijama bavile statusom Kosova, umesto životnim pitanjima poput sigurnosti imovine, efikasnog pravosuđa, fer konkurencije u poslovanju, odnosno pitanjima kvaliteta života.\n„Hajde da Srbija iskorači iz dosadašnjeg pasivno-agresivnog ponašanja i predloži nešto što ima smisla i što će ljudi prihvatiti“, rekao je Janković a navodi se u saopštenju PSG-a.\nOn je izneo ideju da se svi politički predstavnici iz regiona koji susedne države ne vide kao pretnju okupe, kako bi stvorili protivtežu nacionalistima, populistima i esktremistima koji „jako dobro sarađuju i jedni drugima daju razlog postojanja“.\n„To bi bio skup sa kojeg bi i domaćoj populaciji i svetu poslali jasnu poruku da nismo zaostali, lenji, glupi i neobrazovani. Ako bi vetar u leđa dobila politička opcija u regionu koja veruje u saživot i da jedni drugima možemo biti oslonac a ne pretnja, onda bi region mogao da izgleda potpuno drugačije za dve godine, a ne za dve ili tri decenije“, rekao je Janković.\nTagsGrađanski blok 381Pokret slobodnih građanaSaša Janković\nPredhodno BIRN Srbija objavio bazu podataka “Medijski eksperti u Srbiji”\nSledeće Poverenica: Odnos prema osobama sa invaliditetom i dalje pun predrasuda\nBeograd, 19. mart 2019. – Pokret slobodnih građana (PSG) pozvao je Međunarodnu feder…\nBeograd, 26. februar 2019. – Predsednik Pokreta slobodnih građana (PSG) Sergej …\nKragujevac, 9. februar 2019. – Predsednik Pokreta slobodnih građana (PSG) Sergej Tri…\nTop Tags Civilno društvo Srbija i Evropska unija lokalna samouprava Evropska komisija Pravosuđe vladavina prava evropske integracije Društvo mladi Vlada Republike Srbije mediji konkurs Politika Evropska unija OCD


Udruženje brdskih biciklista MTBA najavljuje vožnju u Hercegovinu, tačnije na Podveležje i Bunu, u nedelju 31.3.2019. Vožnja je otvorenog tipa, a prijave putem Facebook eventa se primaju do subote 30.3.2019 u 12.00. Polazak sa pumpe “Braća Mujić” u nedelju 31.3.2019 u 7:00\nObavezna biciklistička oprema (kaciga) dovoljne količine vode i hrane za cjelodnevnu vožnju.\nPlaniran je polazak iz Mostara, oko 9:30 a povratak do 16:00.\nPosted on 22.06.2018 22.06.2018 Author mekee\nU organizaciji biciklističkog kluba TREK Teama Sarajevo i uz podrške opštine Ilidža u nedjelju se održava tradicionaln,šesta po redu biciklijada pod nazivom “Tour de Igman 2018”. S obzirom na najave pojedinih udruženja iz drugih gradova, kao i očekivanja poboljšanja vremenskih uslova očekuje se rekordan broj učesnika. Cilj manifestacije jeste promocija biciklizma, prije svega brdskog biciklizma […]


Napadi na novinare - SafeJournalists\nPrijetnje medijskim kućama, BHRT, Sarajevo, 02.03.2022.\nBHJA - 20/04/2022 0\nČlan Predsjedništva BiH i predsjednik SNSD-a Milorad Dodik se 2. marta sastao sa direktoricom programa BH Radija1 Pejkom Medić, kada su razgovarali o “statusu...\nOstale prijetnje novinarima, Capital.ba, Banjaluka, 22.01.2022.\nČlan Senata Republike Srpske i odbornik SNSD-a u Skupštini Grada Banja Luka, tehnički direktor fabrike "Bema" Marinko Umičević verbalno je napao novinarku portala CAPITAL...\nPrijetnje novinarima i medijima, Jasmin Mulahusić, Sarajevo, 03.12.2021.\nBHJA - 19/01/2022 0\nTužilaštvo Bosne i Hercegovine otvorilo je istragu protiv Jasmina Mulahusića, državljanina Luksemburga porijeklom iz BiH, zbog krivičnog djela izazivanja nacionalne, rasne i vjerske mržnje,...\nOstale prijetnje novinarima, Jelena Denda-Borjan, portal Direkt, 04.11.2021.\nBHJA - 06/12/2021 0\nLjubo Vuković, jedan od izvršnih direktora Hidroelektrana na Trebišnjici i odbornik SNSD-a u bilećkoj Skupštini, uputio je 04.11.2021. novinarki portala Direkt Jeleni Denda –...\nNapadi na novinare, N1 televizija, Cetinje, 06.09.2021.\nBHJA - 29/10/2021 0\nEkipa Televizije N1 iz BiH napadnuta je tokom izvještavanja o događajima sa Cetinja. Reporterka Aleksandra Tolj i njen snimatelj prvo su gađani kamenjem, a zatim...\nOstale prijetnje novinarima, BN Televizija, Banja Luka, 01.10.2021.\nNa konferenciji za novinare u Istočnom Sarajevu, predsjednik SNSD-a i član Predsjedništva BiH Milorad Dodik je BN televiziju etiketirao kao „dio udruženog zločinačkog poduhvata...\nOstale prijetnje novinarima, TVSA, Sarajevo, 30.09.2021.\nPojedini zastupnici Skupštine Kantona Sarajevo su tokom višesatne rasprave otvoreno komentarisali programske sadržaje i uređivačku politiku Televizije Sarajevo (TVSA). U okviru neprimjerene diskusije problematizirali...\nNapadi na novinare, Insajder.in, Banja Luka, 26.09.2021.\nBHJA - 27/09/2021 0\nNa skupu SNSD-a koji je održan u banjalučkom naselju Petrićevac, pripadnici obezbjeđenja predsjednika te stranke i srpskog člana Predsjedništva BiH Milorada Dodika fizički su...\nHajka na profesoricu FPN Sarajevo dr. Lejlu Turčilo intenzivirala se u Bosni i Hercegovini nacionalističkim objavama na pojedinim portalima i društvenim mrežama i označavanjem...\nNapadi na medijske kuće i organizacije, Nezavisne novine, Banja Luka, 13.08.2021.\nBHJA - 31/08/2021 0\nUpravni odbor Udruženja/udruge BH novinari uputio je javni zahtjev Jedinici za borbu protiv cyber kriminala Ministarstva unutrašnjih poslova Republike Srpske (MUP RS) hitnu istragu...\nOstale prijetnje novinarima, Žurnal.info, Sarajevo, 13.07.2021.\nOpćinski sud u Sarajevu 7. jula donio je prvostepenu presudu kojom se izriče kazna online magazinu Žurnal i njegovim urednicima Selvedinu Avdiću i Eldinu...\nOstale prijetnje novinarima, Dnevni avaz, Sarajevo, 28.06.2021.\nUpravni odbor Udruženja/udruge BH novinari izražava duboku zabrinutost zbog odluke Općinskog suda u Sarajevu, tačnije Rješenja o izvršenju po kojem je firmi „Avaz-roto press“...


Niška televizija » U rešavanje problema osoba sa invaliditetom uključiti celokupno društvo (VIDEO)\nObjavljeno 14.03.2014. 12:31\nUklanjanje fizičkih barijera koje predstavljaju najveći problem za osobe sa invalididtetom u Nišu, i adaptacija svih važnih objekata i ustanova prioriteti su za koje će se Savet za rad sa osobama sa invalididtetom u narednom periodu maksimalno zalagati, rečeno je danas na četvrtom zasedanju ovog savetodavnog tela. Tvrde da je za to potrebna podrška i zalaganje svih nadležnih gradskih ustanova, ali i otvorenija svest građana, sa što manje predrasuda.\nArhitektonske barijere, nerazumevanje poslodavaca i česti podozrivi pogledi, stvari su sa kojima se svakodnevno, čak i 21.veku susreću osobe sa invaliditetom. Na dnevnom redu Saveta za rad sa invalidnim osobama, koji je formiran u cilju zaštite njihovih prava, i podizanja svesti građana, upravo su se našle tačke i predlozi koji bi trebalo da tim ljudima umnogome olakšaju život.\nU rešavanje problema sa marginalizovanjem invalidnih osoba, moraju da se uključi, osim nadležnih ustanova, i celokupno društvo. Nadležni u gradskoj upravi navode da su mnogi projekti stvaranja uslova za nesmetano kretanje osoba sa invaliditetom već u planu.\nI u civilnom sektoru kažu da će se maksimalno zalagati u borbi za prava osoba sa invaliditetom.\nU Srbiji živi između 700.000 i 800.000 osoba sa nekom vrstom invaliditeta koje su najčesće diskriminisane u radu i zapošljavanju, kao i zdravstvenoj zaštiti, pokazao je monitoring prava osoba sa invaliditetom u Srbiji. Prosečna starost ovih osoba je 67 godina a prema vrsti invaliditeta, najveći procenat je onih koji imaju probleme sa hodom.


Vlast u RS pozvala srpske predstavnike da se povuku iz Sarajeva zbog Izetbegovićevih izjava | Insajder\nPredsednici stranaka vladajuće koalicije u Republici Srpskoj, Milorad Dodik (SNSD), Marko Pavić (DNS) i Petar Đokić (SP) pozvali su srpske predstavnike u institucijama Bosne i Hercegovine da obustave rad i napuste te institucije "zbog pretnje ratom Republici Srpskoj".\n"Pozivamo partije okupljene u Savezu za promene, koji čine vlast u zajedničkim institucijama BiH, da bez odlaganja napuste institucije BiH i vrate se na konsultacije u Republiku Srpsku, gde bi s ostalim partijama koje su prisutne u sadašnjem sazivu Narodne skupštine Republike Srpske postigle dogovor o zajedničkom odgovoru na pretnju ratom koja je juče upućena iz Sarajeva", navodi se zajedničkom saopštenju stranaka vladajuće koalicije u RS.\nU saopštenju se ističe da je "izjava bošnjačkog člana Predsedništva BiH Bakira Izetbegovića da bi ratom rešavao unutrašnja politička pitanja u BiH, izazvala uznemirenje ne samo u Republici Srpskoj, već i u celom regionu".\nUpitan šta će uraditi ako RS krene putem Katalonije i organizuje referendum o nezavisnosti, Izetbegović je rekao da će "uraditi ono što će uraditi sve patriote ove zemlje - braniti ono na šta smo stekli pravo- borbom 1992.-1995. godine, pa i samim Dejtonskim mirovnim sporazumom".\nOn je naveo da teritorijalni integritet BiH brane Dejtonski sporazum, Ustav te zemlje, zemlje regije, uključujući i Srbiju, kao i EU, ali da je u odbrani teritorijalnog integriteta BiH spreman i na ratnu opciju.\n"Ulje na vatru dodalo je i Izetbegovićevo zalaganje za priznavanje lažne države Kosovo, što je ugrozilo napore Srbije da se na Balkanu očuva mir i stabilnost kao preduslov napretka svih. Smatramo da napuštanje zajedničkih institucija BiH nije više pitanje vašeg izbora, već vaše odgovornosti prema Republici Srpskoj koja je juče brutalno napadnuta", saopštili su SNSD, DNS i SP.\nIz Izetbegovićevog kabineta danas je saopšteno da je agencija Tanjug delove intervjua koji je dao nemačkom Dojče veleu, prenela netačno, izvan konteksta i tendenciozno, iskrivljujući samu suštinu izjave.\nSavez za promene: Napuštanje zajedničkih institucija BiH bio bi kukavičluk\nPoziv vladajućih stranaka u Republici Srpskoj srpskim predstavnicima da napuste zajedničke institucija BiH je "manifestacija najvećeg kukavičluka", jer kada bi srpski član Predsedništva BiH Mladen Ivanić napustio Predsedništvo, ne bi postojao nijedan Srbin koji bi mogao blokirati donošenje štetnih odluka po Republiku Srpsku, saopštio je večeras Savez za promene (SDS-PDP-NDP).\nU saopštenju se navodi da je opšte poznato da Predsedništvo BiH može funkcionisati i bez jednog člana Predsedništva, pa ne bi bilo nikoga ko bi mogao da da blokira eventualno stavljanje na dnevni red odluke o priznanju Kosova.\nSavez za promene ističe da bi Ivanić svakako blokirao stavljanje na dnevni priznanje Kosova, ako bi takva odluka došla na dnevni red Predsedništva BiH. Iz Saveza za promene su naveli da dok kod je u Predsedništvu BiH sigurno prisustvo srpskog člana, ne postoji mogućnost da BiH prizna Kosovo kao nezavisnu državu.\n"Pre će doći do raspada BiH, nego do ovakve odluke Predsedništva BiH", piše u saopštenju.\nSavez za promene, koji je u vlasti na državnom nivou, a opozicija u RS, ocenio je da lider SNSD-a i stranke okupljene oko njega "koriste svaku priliku da izraze svoj lažni patriotizam".


Imlek rekonstruisao dvorište Instituta za majku i dete u BGD\nTanjug 5. juna 2019. 16:31\nBEOGRAD – Zaposleni u kompaniji Imlek su, povodom Svetskog dana zaštite životne sredine, organizovali volontersku akciju u okviru koje su uredili i oplemenili dvorište Instituta za majku i dete u Beogradu, saopšteno je danas iz te kompanije.\nImlekovi zaposleni su, u skladu sa društveno odgovornom ulogom koju kompanija neguje, doprineli ulepšavanju dvorišta postavljanjem novih klupica za sedenje, sadnjom dekorativnog cveća, oplemenjivanjem, čišćenjem i postavkom kanti za otpad.\nCilj ove akcije je očuvanje životne sredine i obezbeđivanje prijatnijeg boravka roditeljima i deci koji posećuju ovaj institut, navodi se u saopštenju Imleka.\n„Zadovoljstvo nam je što se veliki broj zaposlenih u našoj kompaniji odazvao akciji uređenja dvorišta Instituta za majku i dete, i što smo na taj način omogućili roditeljima i deci koji provode vreme u toj ustanovi da borave u prijatnijem ambijentu“, izjavila je Marija Malović, regionalni menadžer za odnose s javnošću kompanije Imlek.\nKompanija Imlek, kako je naglasila, veliku pažnju poklanja kako socijalnim tako i ekološkim pitanjima kao važnom segmentu društvene odgovornosti, čime dodatno “skreće pažnju javnosti na značaj i potrebu očuvanja zdrave životne okoline”.


22. marta 2016. admin\nPrevencija bolesti obuhvata sve aktivnosti koje se sprovode kako bi se sprečila pojava bolesti, rano otkrila hronična i maligna oboljenja i blagovremeno primenila odgovarajuća terapija. Prevencija obuhvata redovan sistematski pregled jednom godišnje, edukaciju i vakcinaciju ljudi.\nOboljenja srca i krvnih sudova, povišen krvni pritisak, šećerna bolest, hronična plućna oboljenja, karcinom pluća, dojke, grlića materice, prostate i debelog creva su samo neke bolesti koje svakodnevno odnose živote zato što se kasno otkriju.\nKada se bolest uoči na vreme, ponekad je dovoljna samo promena štetnih navika da se spreči razvoj izuzetno opasnih i smrtonosnih bolesti. Mogućnosti za primenu terapije su veće, šanse za ozdravljenje realne. Takođe se izbegavaju nepotrebni troškovi kao i neprijatnost hirurških intervencija i bolničkog lečenja. Nema nepotrebnog izostajanja sa radnog mesta. Zadržava se raniji životni komfor.\nKoje procedure bi trebalo povremeno obaviti?\nSledeće medicinske procedure:\nNakon svih obavljenih medicinskih procedura , pacijent dobija od strane svog izabranog lekara potrebne mere i savete, upozorava se na potencijalne rizik faktore za bolesti od kojih je ugrožen, dobija detaljna uputstva koje analize treba dodatno da uradi ukoliko se bolest otkrije ili se na nju posumnja. Pacijent se edukuje o zdravom načinu života i korigovanju štetnih navika, dobija edukativni materijl u pisanoj formi, koji kod kuće treba da ga podseti na preporuke koje je dobio od doktora.\nKonsultacija i savetovanje o mogućnostima lečenja kod nas, kao i odgovore na sva pitanja i dileme koje pacijent ima sastavni su deo dobro organizovanog sistematskog pregleda.


25.10.2021 / 15:08 BiH - Kajganić odlučio\nVršilac dužnosti glavnog tužioca Milanko Kajganić razriješio je danas tužiteljicu Ozrenku Nešković sa pozicije šefice Posebnog odjela za organizirani kriminal i korupciju.\nNa njeno mjesto izabrana je nova šefica navedenog odjela, Diana Kajmaković, saznaje Istraga.ba.\nDiana Kajmaković rođena je 1966. godine u Sarajevu, Bosna i Hercegovina. Diplomirala je na Pravnom fakultetu Univerziteta u Sarajevu 1990. godine.\nProfesionalnu karijeru započela 1991. godine kao pripravnik u Opštinskom sudu II, gdje je radila do marta iste godine, nakon čega pripravnički staž nastavlja na Višem javnom tužilaštvu u Sarajevu.\nNakon položenog pravosudnog ispita 1993. godine, u Opštinskom tužilaštvu II u Sarajevu, obavlja poslove stručnog saradnika sve do 1995. godine, kada počinje raditi na mjestu zamjenika opštinskog tužioca u Opštinskom tužilaštvu II u Sarajevu.\nGodine 2003. imenovana je za kantonalnog tužioca u Kantonalnom tužilaštvu u Sarajevu, a za tužioca Tužilaštva BiH imenovana je odlukom Visokog sudskog i tužilačkog vijeća BiH, u maju 2010. godine.\nEdukator je Centra za edukaciju sudija i tužilaca FBiH. Sudjelovala je na više domaćih i međunarodnih konferencija i seminara iz oblasti borbe protiv organiziranog kriminala i korupcije. Tokom 2009. godine bila je sudionik studijskog putovanja u SAD-a, usmjerenog na usavršavanje borbe protiv organiziranog kriminala i korupcije u skladu sa najboljom međunarodnom praksom.\nČlan je Radne grupe za izradu Akcionog plana za provođenje Strategije BiH za brobu protiv organiziranog kriminala u periodu od 2009. do 2012. godine. Također, pohađala je specijalističku obuku za rad u Zajedničkim istražnim timovima za Jugoistočnu Evropu.


Laguna - Bukmarker - Vredno istorijsko svedočanstvo o ljudskom bezumlju i nasilju - Knjige o kojima se priča\nAutorka se godinama bavi sudbinama žrtava koje, iako nisu krive, nose u sebi jak osećaj poniženja i zastrašenosti. „Pogled u prošlost ljudskog bezumlja uvek će biti čin hrabrosti. Nasuprot žrtvama, kroz istoriju, zlostavljači su uvek u povlašćenom položaju. I dalje se o njima više piše, priča i analiziraju se njihove ličnosti. Aušvic i Sajmište primer su divljaštva, mučenja i držanja ljudi u potpunoj pokornosti zbog straha od smrti. Moja junakinja, čiji su zapisi o događajima iz Aušvica autentični, takođe je nakon logora patila od poznatog sindroma ‘krivice zbog preživljavanja’ i ‘zavisti prema žrtvama’. Jedna od retkih koja je preživela nastavila je svoj život u potrazi za istinom, potom osvetom, i na kraju za mirom koji joj je bio više nego potreban. Kako je naš Andrić lepo rekao, vodila je igru sa smrću koja je, u isto vreme, bila i igra za život“, izjavila je Žaklina Kiš.\n„Sastanak s pepelom“ budi najdublje emocije i pokazuje da se može opstati i istrajati u svetu punom surovosti i nepravdi. Ovaj roman možete naći od petka 23. aprila u svim Delfi knjižarama, Laguninim klubovima čitalaca, onlajn knjižari delfi.rs, kao i na sajtu laguna.rs.


Od 1. januara nove odredbe za penzionisanje - Užice Oglasna Tabla\nOd 1. januara nove odredbe za penzionisanje\nдецембар 24, 2017 децембар 24, 2017 0250\n„Građanima koji nameravaju da se penzionišu po propisima koji važe u ovoj godini, radni odnos mora da prestane najkasnije 29. decembra,” ističe Fond.\n„Podsećamo da će se do 2032. godine kod žena postepeno pomerati uslovi za penzionisanje u pogledu godina života, da bi od te godine i žene imale uslov za punu starosnu penziju sa navršenih 65 godina života. Kod muškaraca i dalje važe isti uslovi – 65 godina života i najmanje 15 godina staža osiguranja, „ dodaje se u saopštenju.\nZa ostvarivanje prava na prevremenu starosnu penziju, od 1. januara 2018. godine muškarcima će biti potrebno 40 godina staža osiguranja i najmanje 57 godina života, a ženama 38 godina staža osiguranja i najmanje 56 godina i četiri meseca života, navodi Republički fond za PIO.\nUkupan iznos umanjenja za prevremenu starosnu penziju maksimalno može da iznosi 20,4%.\nSve filijale, službe i ispostave Republičkog fonda za penzijsko i invalidsko osiguranje radiće u subotu 30. decembra 2017. godine, od 7:30 do 15:30 časova i to samo službe prijema zahteva i pravne pomoći, kako bi se omogućilo osiguranicima da blagovremeno podnesu zahtev i ostvare pravo na penziju u skladu sa uslovima važećim u 2017. godini.\nProjekat proširenja deponije Duboko čeka realizaciju, kapaciteti dovoljni za sledeću godinu\nAnegdote kneza Miloša Obrenovića: Njegova priroda najbolje je oslikana u ovim humorističnim pričama


Zakon o dualnom obrazovanju KS na proljeće u skupštinskoj proceduri: Školovanje kvalifikovane radne snage, spremne za tržište rada – SVIJET ZANATA\nPosted by darkoudovicic on 28/10/2021 28/10/2021\n“Dualno obrazovanje u Kantonu Sarajevo u okviru srednjeg stručnog obrazovanja”, naziv je konferencije koju je danas organizovalo Ministarstvo za odgoj i obrazovanje Kantona Sarajevo, u saradnji sa ambasadama Švicarske i Savezne Republike Njemačke u Bosni i Hercegovini, te GIZ-om. Tom prilikom je predstavljen i Nacrt zakona o dualnom obrazovanju u Kantonu Sarajevo koje je pripremilo ovo ministarstvo.\nKako je navela resorna ministrica Naida Hota-Muminović, današnja konferencija je dio ukupnih aktivnosti koje Ministarstvo za odgoj i obrazovanje provodi u saradnji sa partnerima, radi uvođenja dualnog obrazovanja u obrazovni sistem Kantona Sarajevo. Cilj je, istakla je ministrica, odškolovati kvalifikovanu radnu snagu koja će odmah biti spremna za tržište rada.\n“Novi koncept, tzv. dualnog obrazovanja, za koji se priprema zakonski okvir, predviđa postepeno povećanje broja sati, odnosno dana koje će učenici srednjih stručnih škola provoditi u kompanijama i tamo direktno učiti kako se radi. Kako razredi budu napredovali, povećavat će se i broj sati kod poslodavaca. Uvjereni smo da će ovakav zakon biti jedan od strateških poteza u povećanju zaposlenosti i zadržavanja mladih ljudi u Kantonu Sarajevo, ali i njihovog privlačenja na ovo područje, jer tamo gdje se mladi ljudi poslije obrazovanja mogu zaposliti i raditi u svojoj struci te se nastaviti usavršavati i imati dobar životni standard je sigurno uspješna priča”, izjavila je ministrica Hota-Muminović.\nKazala je da je neophodno, prije upućivanja zakona u skupštinsku proceduru, zajedno sa svim akterima sagledati sve izazove i prednosti koje on donosi.\n“Zakon bi na proljeće trebao biti u skupštinskoj proceduri, za što će biti organizovana i javna rasprava, dok bi implementacija mogla započeti od naredne školske godine. Ona će ići postepeno, po principu da prihvatamo zainteresirane poslodavce i škole i krećemo u implementaciju”, navela je ministrica.\nŠvicarska i Njemačka su zemlje sa dugogodišnjim iskustvom u primjeni ovog modela obrazovanja, a njihove ambasade u BiH su partneri Ministarstvu u ovom projektu, kao i njemačka organizacija GIZ.\nChantal Felder, zamjenica direktora za saradnju Ambasade Švicarske istakla je da je dualno obrazovanje ključni dio švicarske privrede, kao i da se u taj model obrazovanja uključuje i najveći dio mladih te zemlje. Pohvalila je inicijativu Kantona Sarajevo i aktivnosti koje provodi na uvođenju ovog vida obrazovanja.\n“Ovdje, u Kantonu Sarajevo, imamo veoma dobar primjer na koji način funkcionira saradnja sa partnerima i kako se uči na postojećim praksama”, istakla je.\nAmra Muratović, savjetnica u GIZ projektu “Stručno obrazovanje u BiH”, kazala je da je ovo kompleksan projekt koji će se odvijati postepeno, te su realna očekivanja da bi u potpunosti mogao zaživjeti za pet godina nakon usvajanja zakona.\n“Ovo je dugoročna investicija, ali najvažnije je da je to investicija u ljudske resurse i u jačanje ekonomije”, naglasila je.\nambasadadualnogtzkantonksNaida Hota-Muminovićobrazovanjesarajevosvicarskasvijet zanata\nPrethodni članak Prva konferencija pod nazivom “Dualno obrazovanje u Kantonu Sarajevo u okviru srednjeg stručnog obrazovanja”\nSljedeći članak Priče nesuđenog kuhara:La Closerie des Lilas u Parizu


EU skida sa “crne liste” poreskih rajeva svoje teritorije – Radio Televizija 022 – Stara Pazova\nEU skida sa “crne liste” poreskih rajeva svoje teritorije\nMinistri finansija Evropske unije bi ove nedelje trebalo da uklone britansku prekomorsku teritoriju Bermude, holandsko karipsko ostrvo Aruba i Barbados sa evropske “crne liste” poreskih rajeva.\nOdluke o “crnoj listi” donose vlada 28 zemalja članica Unije, a svaka od njih ima pravo da stavi veto na bilo koju odluku po tom pitanju.\nSa ovonedeljnim uklanjanjem tri ostrva, na “crnoj listi” će preostati dvanaest jurisdikcija, što znači da će se na njoj i dalje nalaziti Ujedinjeni Arapski Emirati, Oman i tri teritorije SAD – Američka Samoa, Guam i Američka devičanska ostrva.\nZemlje koje su na “crnoj listi” imaju lošiju reputaciju i suočavaju se sa strožim kontrolama u transakcijama sa EU.\nEU je sastavila “crnu listu” u decembru 2017. godine nakon što je otkrila široko rasprostranjenu šemu izbegavanja plaćanja poreza koju koriste korporacije i bogati pojedinci da bi smanjili svoja poreska opterećenja.\nTagbermude ekonomija evropska unija korupcija poreski raj\nU Nemačkoj dva crnogorska državljana ubijena, dva ranjena, policija evakuisala stotinu stanovnika


Čačanski đaci dobili novi kabinet za informatiku uz podršku NIS-a\nOŠ „Vuk Karadžić“ u Čačku dobila je novi kabinet za nastavu informatike, tehnike i tehnologije, a sredstva za nabavku savremene opreme donirala je kompanija NIS u okviru programa „Zajednici zajedno“. Realizacijom ovog projekta škola i njeni učenici će dobiti novi informatički kabinet koji će omogućiti da se nastava iz informatike i računarstva realizuje na kvalitetnijem nivou i stvoriti bolje uslove za razvoj IT veština učenika.\nMilko Ikonić, direktor OŠ “Vuk Karadžić“ se ovom prilikom zahvalio kompaniji NIS na podršci i istakao značaj realizacije ovog projekta za sve učenike škole.\n„Ovo je naš drugi kabinet informatike i računarstva, koji će nam omogućiti da uspešno pratimo promene koje se dešavaju u obrazovnom sistemu, a pre svega na polju digitalizacije. Kabinet je opremljen sa 13 računara- 12 učeničkih i jedan nastavnički, laptopom i štampačem, a zahvaljujući ovoj opremi naši učenici će u narednom periodu moći da nadograđuju i proširuju svoja znanja u oblasti digitalizacije, što će im pomoći u daljem školovanju“.\nKao kompanija kojoj je društveno odogovorno poslovanje jedan od strateških ciljeva, NIS pod sloganom „Budućnost na delu“ godinama unazad ulaže značajna sredstva u podršku mladima, unapređenje obrazovne infrastrukture, popularizaciju nauke, kulture i umetnosti, doprinosi poboljšanju uslova za rad u zdravstvenim i ustanovama socijalne zaštite od šireg društvenog značaja. U okviru programa „Zajednici zajedno 2020“, kompanija je podržala 72 projekta u 12 partnerskih gradova i opština širom Srbije, u koje je uložila 114,5 miliona dinara za potrebe unapređenja procesa digitalizacije, kvaliteta obrazovanja, ali i jednako važne bezbednosti dece u školama.


Vatikanska banka prala novac\nVatikanska banka prala novac\nItalijanski istražitelji su utvrdili da je Vatikanska banka poslovala na način koji je omogućavao pranje novca, piše danas italijanska štampa, pozivajući se na dokumente koji su rezultat trogodišnje istrage.\nBanka, čiji je zvanični naziv Institut za verske radove (IOR), nije dovoljno proveravala klijente i vlasnicima računa je bilo dozvoljeno da prebacuju velike sume novca u ime drugih lica.\n„Postoji veliki rizik da način na koji posluje IOR, bez preciznog navođenja pravih klijenata, može biti upotrebljen kao paravan za prikrivanje nezakonitih transakcija“, napisali su tužioci u dokumentu koji je objavio dnevnik „Korijere dela sera“.\nOni, takođe, optužuju italijanske banke koje su prihvatile novac prebačen iz IOR zbog toga što nisu utvrdile poreklo novca koji je dalje prebačen u druge banke.\n„IOR može lako postati kanal za pranje novca kriminalnog porekla“, zaključili su tužioci.\nOni su kazali da nije tačna tvrdnja IOR da su svi vlasnici računa u toj banci pripadnici crkve ili sveštenici.\n„Ima i privatnih pojedinaca koji mogu davati depozite i otvarati račune zbog toga što imaju posebne odnose sa Svetom stolicom“, naveli su tužioci.\nPredmet istrage bio je transfer od 23 miliona evra iz Vatikanske banke italijanskoj kreditnoj kompaniji „Kredito artiđano“ u septembru 2010. Tri miliona evra zatim su prebačena u „Banku del fućino“, a 20 miliona u „JP Morgan“ u Frankfurtu.\nTransfer su odobrili tadašnji generalni direktor IOR Paolo Ćiprijani i njegov zamenik Masimo Tuli, koji su podneli ostavku prošle nedelje.\n„Republika“ piše da se njih dvojica optužuju za prebacivanje još desetak manjih suma u „JP Morgan“.\nPapa Franjo je formirao komisiju koja treba da sprovede istragu o poslovima banke i navodno planira veliku reorganizaciju institucije koju potresa skandal u okviru opsežnijih reformi vatikanske birokratije.\nVatikan reformiše svoje finansije kako bi mogao da bude uključen na „belu listu“ država koje poštuju međunarodna pravila protiv pranja novca, navodi agencija Frans pres.\nItalijanska policija je prošlog meseca uhapsila jednog visokog sveštenika zbog sumnje da je prao novac i počinio prevaru jer je planirao da prošvercuje milione evra u Italiju.


Francuzi su u Tuzlu doputovali u izuzetno jakom sastavu, a nakon četiri odigrana kola nalaze se na prvom mjestu sa stopostotnim učinkom i već su obezbijedili plasman u narednu fazu kvalifikacija.\nS druge strane Bosna i Hercegovina će u ovom meču nastupiti desetkovana. Veliki broj bosanskohercegovačkih reprezentativaca je povrijeđen, a neki su opravdano ili neopravdano izostali.\nSelektor Duško Vujošević za ovaj meč neće moći računati na Džanana Musu koji je izabran na NBA draftu i igrat će za ekipu Brooklyn Netsa, Nemanja Gordić se nije odazvao zbog privatnih razloga vezanih za Košarkaški savez BiH, Jusuf Nurkić ima obaveze u Americi.\nPovrijeđeni su Andrija Stipanović, Milan Milošević, Emir Sulejmanović je bolestan, a Robert Rikić nije dobio dozvolu FIBA-e za nastup u dresu Bosne i Hercegovine.\nReprezentacija Bosne i Hercegovine se može plasirati u naredni krug kvalifikacija ukoliko Rusija u ovom kolu savlada Belgiju koja je bez pobjede, ili ako u 6. kolu savlada Belgijance u međusobnom duelu 2. jula u Antwerpu.\nSelektoru Dušku Vujoševiću odazvali su se : Markus Lončar (Široki Brijeg), Amar Alibegović (St. Johhn's Red Storm), Darko Talić (Kakanj), Edin Atić (AEK), Adin Vrabac (Hamburg), Amar Gegić (Bayern), Elmedin Kikanović (Monaco), Almir Hasandić, Nedžad Muratović (Sloboda), Aleksandar Lazić (Mega Bemax), Ibrahim Durmo (Spars), Marko Rikalo (Sloboda).\nFrancuska će nastupiti predvođena NBA (i euroligaškim) igračima: Nando De Colo, Nicolas Batum, Rudy Gobert, Evan Fournier, Boris Diaw…\nUtakmica će biti odigrana u tuzlanskoj dvorani “Mejdan” s početkom u 20.30 sati. Svlačionice pomenute dvorene pred ovaj meč su rekonstruisane i Tuzla će dostojno dočekati ovaj košarkaški meč.\nPrevious Ramić potpisao ugovore sa 47 povratnika za razvoj početnog biznisa (VIDEO)\nNext Hifa Oil otvara tehnološki najsavremeniji terminal tečnih goriva na Balkanu\nMiralem Pjanić u najboljem timu Lige prvaka!\nEvropska fudbalska organizacija (UEFA) objavila je idealni tim Lige prvaka za proteklu sezonu u kojem se u rosteru od 18 igrača našlo osam fudbalera Real Madrida. U saopćenju UEFA-e se


Nagrada Uefine Fondacije za djecu uručena školi fudbala Respekt - Zdravi Portal\nNaslovna»Pozitivne priče»Nagrada Uefine Fondacije za djecu uručena školi fudbala Respekt\nNagrada Uefine Fondacije za djecu uručena školi fudbala Respekt\nUEFA Fondacija za djecu (UEFA Foundation for Children) je poseban program namijenjen podržavanju inicijativa i projekata koji kroz sport pomažu djeci širom Evrope i svijeta da se integrišu u društvo.\nNa prijedlog Nogometnog/fudbalskog saveza BiH, Upravni odbor Uefine Fondacije za djecu na čelu s predsjednikom Aleksandrom Čeferinom odlučio je da među nagrađenima bude i Škola fudbala „Respekt“, koja je uz saradnju sa NS/FS BiH u proteklom periodu organizovala više fudbalskih aktivnosti za dječake i djevojčice.\nZa nagradu i daljnju podršku svim aktivnostima i projektima, UEFA Fondacija za djecu donirala je o 50.000 eura Školi fudbala „Respekt“.\nZahvaljujemo se NS/FS BiH što su nas predložili i što podržavaju naš rad koji promovira univerzalne sportske vrijednosti u okviru kojih sa posebnom pažnjom brinemo o najosjetljivijem i najvažnijem segmentu društva-djeci.“ Izjavio je osnivač i direktor škole Emir Hujdur kada mu je generalni sekretar NS/FS BiH Jasmin Baković juče uručio nagradu.\nNa sastanku koji je tom prilikom održan, Baković i njegovi saradnici direktori sektora za administraciju i sport Adnan Džemidžić i Elmir Pilav naglasili su da će rukovodstvo Saveza i dalje pružati podršku projektima koji za cilj imaju brigu o djeci, njihovoj dobrobiti, uključenosti u društvo, te da je dužnost i obaveza NS/FS BiH učestvovati u društveno odgovornim projektima.\nSlijedeći članak Do dugih trepavica prirodnim putem


Rat je započet nakon terorističkih napada na SAD 11. septembra 2001. Američki predsednik Džordž Buš je pre 18 godina naredio početak akcija protiv Avganistana. Sporazum bi trebalo da precizira plan povlačenja američkih vojnika, od kojih neki nisu bili ni rođeni kada su srušene kule Svetskog trgovinskog centra u Njujorku.\nAmerika je potrošila više od 750 milijardi dolara, a sa obe strane izgubljeno je desetine hiljada života. Agencije navode da je takođe ovo bio rat koji su američka javnost i političari često ignorisali.\nTalibani su vladali Avganistanom, krili Osamu bin Ladena, sa Al Kaidom napravili plan, a potom i slavili otmicu i rušenje četiri aviona na Mehnetn, Pentagon i u zapadnoj Pensilvaniji, kao stradanje skoro 3 000 ljudi.\nSam državni sekretar Majk Pompeo rekao je privatnom u razgovoru sa američkim diplomatama u Stejt departmentu da ide na potpisivanje sporazuma, samo zato što je na njegovom učešću insistirao predsednik Donald Tramp, prema rečima dve osobe koje su bile na tom sastanku, prenosi AP.\nPlanirano je da se broj od 13 hiljada američkih vojnika, u narednih nekoliko nedelja smanji na 8 600. Dalje povlačenje zavisi od toga da li će talibani ispuniti uslove koji se tiču odricanja od terorističkih akcija. Prema sporazumu, talibani se obavezuju da neće dozvoliti da Avganistan bude poligon za napad na Ameriku ili njene saveznike.\nSam sporazum otvara mogućnost da frakcije u Avganistanu povedu mirovne pregovore, što deluje komplikovano. Takođe, pet hiljada talibana bi trebalo da bude oslobođeno iz zatvora, ali još nije sigurno da li je avganistanska vlada spremna da to i dozvoli. Ostaje nepoznato i da li su talibanske vođe spremne da polože oružje.\nNejasno je i da li će sporazum uticati na poboljšanje prava žena, budući da su talibani sprovodili šerijatske zakone i ugrožavali prava žena i devojčica. Prava žena u Avganistanu brinula su i Bušovu i Obaminu administraciju.\nNeki od članova kongresa, kao i veterani protive se bilo kakvom sporazumu sa talibanima. Liz Čejni iz Vajominga zajedno sa 21 predstavnikom republikanaca zahteva da administracija ne dogovara sa talibanima nešto što bi im omogućilo da budu na strani onih koji su protiv američkih građana i interesa. Čejni je ćerka potpredsednika Amerike Dika Čejnija u Bušovoj administraciji.


Mađari žele da pomognu Albaniji u vodosnabdevanju i upravljanju otpadnim vodama\nMađarska kompanija Kristali zainteresovana je da pomogne albanskoj opštini Kukeš u vodosnabdevanju i upravljanju otpadnim vodama. Prema poslednjim izveštajima, prečišćavanje otpadnih voda i pokrivenost kanalizacijom u ovoj zemlji i dalje zaostaju za ciljevima razvoja ovog sektora.\nGradonačelnik Kukeša Baškim Šehu sastao se sa predstavnicima mađarske kompanije Kristali i Udruženjem mađarskih vodovoda u Ambasadi Mađarske u Albaniji, kako se navodi na zvaničnom sajtu opštine. Glavna tema sastanka bilo poboljšanje snabdevanja vodom za piće i kanalizacionog sistema, kao i poboljšanje upravljanja otpadnih voda i njihovog tretmana u opštini Kukeš.\nPošto su obavešteni o trenutnoj situaciji u ovoj oblasti, predstavnici kompanije Kristali pokazali su veliko interesovanje za pokretanje projekta ove vrste u Kukešu. Oni su istakli da su spremni da pripreme studiju izvodljivosti i da sprovedu anketu koja će pomoći da se identifikuju glavni problemi na kojima treba raditi.\nGradonačelnik Kukeša je rekao da će podržati projekat tako što će ovoj kompaniji staviti sve potrebne podatke na raspolaganje, kao i sufinansiranjem projekta. Antal Heizer, ambasador Mađarske u Albaniji, rekao je da je ambasada takođe spremna da podrži pokretanja ovog projekta u opštini Kukeš.\nKompanija Kristali ima 26 godina iskustva u oblasti vodosnabdevanja i tretmana otpadnih voda, a njeni klijenti su uglavnom državne i lokalne institucije.\nNedovoljna usklađenost sa direktivama EU\nIako je zakon o integrisanom upravljanju vodama u Albaniji je stupio na snagu u decembru 2013. godine, njegova primena je još u početnoj fazi. U izveštaju Evropske komisije o napretku Albanije za 2016. godinu navodi se da je usklađivanje sa direktivama Evropske unije (EU) o tretmanu urbanih otpadnih voda, vode za piće i podzemnih voda nedovoljno, kao i da nedostaju propisi koji bi poboljšali njihovo sprovođenje. Evropska komisija navodi da je strateški okvir delimično u primeni uključujući i nacionalnu strategiju za vodosnabdevanje i tretmana otpadnih voda od 2011. do 2017. godine koja se trenutno ažurira..\nIzveštaj takođe ukazuje i na to da je broj postrojenja za prečišćavanje otpadnih voda porastao sa pet na sedam. Ipak, ova postrojenja opslužuju samo 13% stanovništva i njihov kapacitet treba da bude značajno povećan, posebno u primorskim, urbanim i turističkim područjima.\nPrema izveštaju Regulatorne agencije za vodosnabdevanje i upravljanje otpadnim vodama, samo dva odsto seoskog stanovništva ima pristup kanalizacionoj mreži.\nTagovi: EU, Evropska komisija, otpadne vode, vodosnabdevanje\nPočetna » Vesti » Voda » Mađari žele da pomognu Albaniji u vodosnabdevanju i upravljanju otpadnim vodama


Novi građani u Evropi, nova prava u gradovima. – Progetto Melting Pot Europa\nNovi građani u Evropi, nova prava u gradovima.\nDoseljeništvo, učestvovanje u politici i pravo glasa\nIzdanje „Melting Pot” Evropa\nKnjiga govori o istraživanju „Novi građani u Evropi, nova prava u gradovima” koje je sprovela Cooperatova „Karakol” u okviru projekta „Ka opštini novih građana”, promovisanog od strane Opštine Venecija, Ogranak za strance.\nIstraživanje o pravu na glasanje ističe navike i načine rada Cooperative „Karakol”: to je lokalan, ukorenjen i svakodnevan rad koji s pažnjom prati globalne aspekte, u ubeđenju da između lokalnog i globalnog plana nema više razlike, niti hijerarhije, kako u jednom tako i u drugom smislu. Tema glasanja i političkog života doseljenika je sagledana u evropskom okviru, u procesa ustavnosti, poštujući pre svega interese gradova i načine rada u opštinama.\nIstraživanje, realizovano u toku januara ove i decembra prošle godine, želi da ponudi širu podlogu i gleda da poveže i opiše praktična iskustva kako bi polje konkretnih ponuda bilo bogatije.\nProjekat istraživanja i seminar „Novi građani u Evropi, nova prava u gradovima”:\n16.aprila 2004.god. u Veneciji je održan sastanak na kojem su administratori i pravnici razgovarali o glasačkom pravu stranaca. Kompletan materijal možete pronaći u zaključku knjige zajedno sa odlukom Komisije za doseljeništvo nacionalnog Udruženja italijanskih opština koje je za centralno pitanje imalo pravo na glasanje na lokalnim izborima i političko učestvovanje stranaca na evropskom i nacionalnom nivou.\nTekst koji predstavljamo je samo deo političke i administrativne debate koji bi mogao da podstakne formiranje, dodatno istraživanje i diskusiji.\nKnjigu možete da naručite putem elektronske pošte redazione@meltingpot.org ili na telefon 049/8762864.\nKnjiga će biti predstavljena 1.februara u svečanoj sali, na trgu Kapitanijato, u 18h.


na sednici Odbora za evropske integracije\nKatarina lazic simic\t 28.04.2021. 14:15h 14:26h\nIzvestilac Odbora za spoljne poslove Evropskog parlamenta za Srbiju Vladimir Bilčik izjavio je danas da se nada da će se dijalog Beograda i Prištine nastaviti.\nOn se saglasio sa predsednikom Skupštine Srbije Ivicom Dačićem da je "lopta" trenutno u dvorištu Prištine, a ne u dvorištu Beograda.\nBilčik se na sednici Odbora saglasio sa Dačićem da je trenutno lopta u dvorištu Prištine, a ne u Beogradu. On je poručio da je dijalog važan i da od pomirenja korist treba da imaju građani Srbije i građani na Kosovu, navodeći da njihova budućnost treba da ima evropsku perspektivu.\n- Najbolji odgovor na to bi bio sveobuhvatan i pravno obavezujući sporazum između Beograda i Prištine - rekao je Bilčik.\nDEJAN MILETIĆ O VUČIĆEVOJ POSETI BRISELU: EU rešila da odreši kesu, u dijalogu najveći problem neozbiljnost njihovih lidera\ndijalogVladimir BilčikBeogradPrištinaevropske integracije


Martin Slecinger: Rusija ozbiljno razmatra mogućnost upotrebe veta\n”Mislim da će Vašington saradjivati sa Martijem Ahtisarijem u nastojanju da se pronadje rešenje kojim bi se izbegli veto Rusije i nezadovoljstvo nekih evropskih zemlja i Kine,“ rekao je u ekskluzivnom razgovoru za Glas Amerike, direktor odeljenja za Istočnu Evropu u vašingtonskom centru ”Vudro Vilson“, Martin Slecinger. Prvo pitanje odnosilo se na reagovanja na ishod izbora u Srbiji u Sjedinjenim Državama.\nSlecinger: Reagovanje u SAD je relativno pozitivno, ali uzdržano. Naime, u štampi su objavljeni kratki činjenični izveštaji, što se može opravdati važnijim pitanjima poput Iraka, Avganistana i govora predsednika Buža o stanju unije. Medjutim, ono što je najvažnije jeste reagovanje američke administracije na izbore. Vašington nije nezaadovoljan ishodom izobra; demokratski blok je dobio dve trećine glasova i podršku birača da formira vladu i nastavi sa nastojanjima na integraciji Srbije u evro-atlantske strukture. Evropska unija sa nestrpljenjem očekuje da nastavi saradnju sa demokratskim vlastima Srbije, a takva spremnost se izražava i u Vašingtonu.\nGlas Amerike: Kao rezultat izbora, da li će se Vašington založiti za rešenje koje bi uzelo u obzir i aspiracije i stav Srbije prema Kosovu?\nSlecinger: SAD će sada da pridju rešavanju kosovskog problema usporeno i pažljivo. Siguran sam da adminstracija ne želi da učini bilo šta što bi potkopalo demokratsku upravu u Srbiji. Srbija je već u Partnerstvu za mir, a predstoje i pregovori sa Evropskom unijom. Mislim da će Vašington saradjivati sa Ahtisarijem u nastojanju da se pronadje rešenje kojim bi se izbegao veto Rusije i nezadovoljstvo nekih evropskih zemlja, kao što je Španija, a u Savetu bezbednosti i Kine. Medjutim, očekujem da će pregovrački proces o statusu Kosova trajati mesecima, a možda i godinama. Nadam se da će UN pronaći rešenje kojim se neće podriti demokratska uprava u Srbiji, niti podstaći nasilje na Kosovu, ili neredi u Srbiji.\nGlas Amerike: Da li će Rusija uspeti da održi svoj čvrst stav protiv nezavisnosti Kosova u slučaju jakog pritiska Zapada?\nSlecinger: Rusija ovaj puta ozbiljno razmatra mogućnost upotrebe veta, ako bi se rezolucijom UN podržala nezavisnost Kosova. U sadašnjoj situaciji, SAD nisu više u stanju da utiču na Rusiju kao ranije, i ona vrši ekonomsku ekspanziju na Balkanu, posebno u Crnoj Gori, pa i Republici Srpskoj, a time i političko prisustvo. Uprskos tome, Srbija za Rusiju nije najvažniji prioritet, mada bi Rusija preko Srbije mogla donekle da obnovi svoj narušeni status super sile. Ipak, ja verujem da će medjunarodna zajednica ostvariti kompromisno rešenje, bez pominjanja reči nezavisnost, a u rezoluiciji UN Kosovo neće biti proglašeno suverenom, nezavisnom državom, mada će ga možda neke države priznati. Takvo rešenje bi moglo da bude prihvatljivo za Rusiju i mada Moskva ne bi glasala za njega, ona bi se uzdržala, ali bi to istovremeno značilo i nastavljanje problema.


RTS :: Lidija i Nikolaj žive u starom automobilu na Autokomandi uz 10.000 dinara mesečno\nDruštvo Lidija i Nikolaj žive u starom automobilu na Autokomandi uz 10.000 dinara mesečno\nsreda, 11. mar 2020, 09:10 -> 09:39\nLidija i Nikolaj žive u starom automobilu na Autokomandi uz 10.000 dinara mesečno\nLidija Deak i njen sin spavaju u automobilu, a žive na benzinskoj pumpi. "Bukvalno strašno. Život je kao da se nalaziš u konzervi", kaže Nikolaj Radev.\n"Spavamo u automobilu, spustimo sedište, jedemo, sedimo tu", rekla je Lidija Deak.\n"Tamo nam je dozvoljeno, jednom nedeljno, i to je od skoro, pre je bilo teško, samo mokrim maramicama. Iskreno, život je strašan. Živimo u autu, što je nemoguće", naveo je Nikolaj Radev.\n"U vozilu su nam sve stvari, ceo naš život je u ovom vozilu", priča Lidija Deak.\n"Ja sam bila operska pevačica 38 godina i to je moja navika, to je moj život", kaže Lidija Deak.\n"Kako se osećam? Poniženo, zbog svega toga. Posle 22 godine staža kao baletan na sceni se osećam jako teško i poniženo", kazao je Nikolaj Radev.\n"Lice je upoznato sa svim pravima i uslugama iz oblasti socijalne zaštite i na koji način može da ih ostvari, kao i o mogućnostima i načinu zbrinjavanja i pomoći, bilo da se radi o smeštaju u Prihvatilište za odrasla ili stara lica ili u smeštaj u dom za stara lica. Takođe, napominjemo da D. L. u prethodnom periodu nisu obustavljana prava za koja po zakonu ispunjava uslove", saopšteno je iz Gradskog centra za socijalni rad Beograd.\n"Noći su strašne, kada je bilo minus pet, ne osećaš noge kada se probudiš", naveo je Nikolaj Radev.\n"Ne mogu da opružim noge, noge su mi otekle. Ja ne osećam svoje noge. Nisam imala ni ćebe, na pumpi su mi dali jedno ćebe da se zavijem, inače sam se zavijala ovom jaknom", navela je Lidija Deak.


Koliko domaći tajkuni plaćaju ministra poljoprivrede Branislava Nedimovića\nZa glavnog trovača, deo kolača\nPoslednjih dana maja meseca 2018. godine, održano je nekoliko sastanaka ministra poljoprivrede Branislava Nedimovića sa ljudima iz fabrike genetski modifikovanih semena "Monsanto", a sastancima je posredovao njihov zastupnik za Srbiju zloglasni tajkun Miodrag Kostić. Reč je bila o interesima "Monsanta" u Srbiji koji se preko Kostića realizuju, a konačni cilj je donošenje zakona koji bi liberalizovao uzgoj i promet GMO. Sastanci su protekli mimo očiju javnosti. U međuvremenu su održana i dva protesta građana Beograda protiv GMO i "Monsanta", a izveštaji sa tih skupova takođe nisu bili ni vest u režimskim medijima. Kako je Nedimović kriminalizovao Ministarstvo poljoprivrede i za čije interese radi na uništavanju agrarne politike u Srbiji.\nMinistar poljoprivrede u Vladi Srbije, Branislav Nedimović, obećao je tajkunima Miodragu Kostiću i Petru Matijeviću da neće snižavati dozvoljeni nivo aflatoksina u mlečnim proizvodima, kako bi oni mogli seljacima da prodaju buđavu stočnu hranu. Kao što je poznato, aflatoksini koji se nalaze u mleku najjači su poznati kancerogen u prirodi i Srbija bi morala da zabrani njihovo prisustvo u mleku i mlečnim proizvodima, ali umesto toga ministar Nedimović je doneo još u septembru prošle godine pravilnik kojim je dozvoljeno pet put veće prisustvo ovog kancerogena nego što je to slučaj u Evropskoj uniji.\nNovim pravilnikom, koji se primenjuje od 7. septembra prošle godine i važi do kraja novembra 2018. godine, dozvoljena količina aflatoksina u mleku je 0,25 mikrograma po kilogramu, dok su još raniji ministri Goran Knežević i Dragan Glamočić davali lažna obećanja kako će nivo ovog zla biti smanjen na 0,05 koliko iznosi u civilizovanim zemljama.\nInače, pre dolaska napredne stranke na vlast u Srbiji je dozvoljena količina aflatoksina u mleku bila 0,05 mikrograma po kilogramu, ali se zbog povećanog prisustva ove plesni u stočnoj hrani taj nivo nije poštovao i mleko i mlečni proizvodi su bili godinama kontaminirani više od dozvoljenog. Ovo je znao i Goran Ješić funkcioner DS-a, u to vreme pokrajinski sekretar, pa je vlast optužio da truje građane što je i bilo tačno, jedno je prećutao da je to radila i prethodna vlast.\nNaprednjaci su tada poslušali savet ranije načelnice uprave za veterinu Sanje Čelebićanin i problem rešili izmenom pravilnika dozvolivši da ovaj kancerogeni element bude prisutan u većoj meri. Potom su naprednjački ministri jedan za drugim obećavali da će to dok prođe kriza, biti vraćeno na nivo kao u EU, ali se do danas nije odgodilo, a kako stvari stoje i neće, pošto je Nedimović to i obećao Kostiću i Matijeviću, koji imaju zalihe toksične stočne hrane koju ne mogu da pridaju u inostranstvu pa im je jedina opcija prodaja na domaćem tržištu odnosno trovanje naroda koji živi u državi Srbiji. Činjenica da u Srbiji godišnje od raka oboljeva sve više ljudi i da će u 2018. prema zvaničnim statistikamma od raka umreti 50.000 Srba nisu i razlog da oni odustanu od prodaje stočne hrane koja sadrži kancerogeni element aflatoksin. Ovo znači da će aflatoksina biti u lancu ishrane, možda čak i u mleku za bebe. Mnogi će umreti, tajkuni će zaraditi, a Nedimović će još jednom dokazati da je lažov koji je suprotno obećanjima iz Napredne stranke nije done pravilnik kojim se smanjuje dozvoljeno prisustvo aflatoksina.\nKako bi čitaocima bilo jasno šta je Nedimović tačno učinio tajkunima citiraćemo Agenciju Ujedinjenih nacija za hranu i poljoprivredu (FAO), koja kaže za aflatoskin u mleku da je to "najjači poznati kancerogen u prirodi"\nPodsetićemo da su on i prethodni ministri obećali smanjenje ovog kancerogena na nivo kakav je u EU, a na snazi u Srbiji je pravilnik koji dozvoljava 0,25 mikrograma po kilogramu, dok je u EU dozvoljeno tek 0,05 ovog kancerogena po litri mleka, a zakonima Viktora Orbana u Mađarskoj je dozvoljeni nivo aflatoksina nula!\nNije ovo jedina Nedimovićeva podla laž, on je i ranije lagao i to: obećao je da će biti održana javna rasprava o prodaji zemlje strancima, rekao je tačno: "...U narednih 10 do 15 (dana) ćemo organizovati čim budemo imali nacrt". To je izjavio za Radio Televiziju Vojvodina i to 3. jula. 2017. godine.\nNacrt zakona o prodaji zemlje strancima je potom vez ikakve rasprave 4. avgusta dobio "zeleno svetlo" u Vladi Srbije, a niko od predstavnika zainteresovane javnosti prethodno nije video predviđena rešenja, niti je dobio priliku da bilo šta kaže o novim članovima zakona koji treba strancima da otežaju kupovinu zemljišta u Srbiji. Takvih članova gotovo i da nema, jer postoje odavno načini da se ta pravila zaobiđu, a zašto bi naprednjaci smetali Ivici Todoriću hrvatskom tajkunu koji ih finansira da kupuje zemlju u Srbiji, zašto bi smetali Arapima kod kojih vode nema, a uskoro ni nafte biti neće, da se domognu vlasništva nad poljoprivrednim zemljištem i svim drugim resursima u Srbiji.\nKasnije je Nedimović izjavio da javne rasprave o zakonu nije bilo "jer ministarstvo već godinu dana sarađuje sa različitim poljoprivrednim organizacijama, koje su, kako navode, zadovoljne predloženim izmenama."\nUzalud su mediji lažljivom Nedimoviću skretali pažnju da ovako važan zakon nije samo tema za poljoprivrednike, te objašnjenje ministarstva apsolutno ne pije vodu. Naravno da je bilo više nego dovoljno vremena da se omogući građanima i udruženjima da doprinesu kvalitetu ovog propisa, ali je to bilo suprotsavljeno interesima onih za koje naprednjaci rade. naravno, javne rasprave nije bilo, a prema podacima studije "Civilno društvo i kreiranje javnih politika u procesu evropskih integracija (Beogradska otvorena škola BOŠ, 2016)" u 2014. godini tek svaki deseti propis bio je usvojen uz prethodno organizovanje javne rasprave, odnosno za njih 37 od ukupno 351.\nVažno je i naglasiti da je Srbija potpisivanjem Sporazuma o stabilizaciji i pridruživanju 2008. godine postala jedina zemlja koja je u postupku pregovora o pridruživanju EU prihvatila obavezu da liberalizuje tržište poljoprivrednog zemljišta pre nego što postane punopravna članica, dok su se druge zemlje poput Poljske, Hrvatske, Mađarske u pregovorima izborile za višegodišnju zabranu prodaje zemlje strancima i nakon ulaska u Uniju. Te države očigledno nisu imale izdajnike na vlasti.\nAko je neko i pomislio da je tu kraj Nedimovićevim lažima, razočaraće se. Isti taj Vučićev, odnosno Brnabićkin ministar lagao je da su sa američkom firmom potpisani ugovori o proizvodnji u Sremskoj Mitrovici. Svi ugovori su potpisani i očekujem da u prvoj polovini ove (2013.) godine počne izgradnja hala i paralelno proizvodnja u zakupljenom poslovnom prostoru, izjavio je Nedimović a prenela je Politika, 9. januara. 2013. godine\nPriča o američkoj kompaniji "Kuper standard" i otvaranju fabrike rezervnih delova u Sremskoj Mitrovici pokrenuta je 2012. godine. Amerikanci su zakupili hale bivše mitrovačke industrije ventila (za koju se ranije pričalo da će je kupiti Dženeral motors) i sa Vladom Srbije potpisali ugovor o podsticaju od 8.000 evra po zaposlenom radniku. Nedimović je tada gradonačelnik Mitrovice i više puta je ponovio da proizvodnja počinje u prvoj polovini 2013. godine i da su svi dogovori već parafirani. Na isteku trećeg meseca 2013. proizvodnja još uvek nije biloa pokrenuta, a Nedimović potom priznaje da ugovori, ipak, nisu potpisani (što i izjavljuje na Sremska TV, i to 21. marta. 2013. godine).\nAli, tada i nastavlja sa lažima i kaže: ugovor će zvanično biti potpisan u aprilu 2013. godine. Nakon toga biće organizovane obuke za radnike, najverovatnije u Poljskoj, a od jeseni se očekuje i početak proizvodnje u novoizgrađenoj fabrici. Proizvodnja nije počela kako je Nedimović najavljivao, a otkrilo se i da ugovora još nema.\nObećavao je lažov Nedimović i heliodrom: "...Do proleća naredne (tada 2013) godine na sportskom aerodromu u Velikim Radincima biće izgrađen heliodrom..."(Sremske novine, 8. avgusta 2012. godine). U tekstu je obećao da će grad finansirati građevinske radove, a da će direktorat za civilno vazduhoplovstvo obezbediti dokumentaciju i dodao: "...za funkcionisanje heliodroma će se koristiti deo već opremljenih prostorija sportskog aerodroma, a prema potrebi će se organizovati i prisustvo mobilnih ekipa carine i policije..." Nedimović je u međuvremenu postao ministar, a Sremska Mitrovica ni do danas nije dobila heliodrom.\nNedimović je član SNS i u dva mandata bio je gradonačelnik Sremske Mitrovice, gde ga pamte kao gradonačelnika lažova, a zatim je 2016. postao ministar poljoprivrede i zaštite životne sredine gde se pretvorio u velikog prijatelja domaćih i stranih tajkuna. U Predsedništvu je SNS-a i važi za jednog od onih koji su spremni da prodaju Srbiju, samo ako je ponuda za njih dovoljno dobra. Verovatno se tim povodom i sastajao proteklih dana sa ljudima iz američke fabrike genetski modifikovanih semena Monsanto, a sastancima je posredovao njihov zastupnik za Srbiju Miodrag Kostić, poznat kao vlasnik firme MK Komerc i kupac šećerana za dva evra...\nA 1. Marš protiv GMO hrane u Srbiji\nSkup, u organizaciji udruženja Društvo srpskih domaćina, Zdrava Srbija i Ko nam truje decu, održan je pre dve nedelje u Beogradu. Skup je počeo je prikupljanjem pomoći za narodne kuhinje na Kosovu i Metohiji, a završen je šetnjom centralnim gradskim ulicama. Danilo Tvrdišić iz organizacije Zdrava Srbija je rekao da je cilj skupa da se jasno i glasno digne glas protiv GMO hrane u Srbiji, odnosno protiv pritiska od strane EU da prihvatimo zakon koji bi liberalizovao uzgoj i promet GMO. Tvrdišić je istakao da su istraživanja eminentnih stručnjaka pokazala da GMO ima posledice po zdravlje i da pre svega izaziva umor, alergije i sterilitet. Kaže da je trenutni zakon dobar i restriktivan za GMO, ali da se ne primenjuje striktno pošto postoji velika količina zasada pod GMO, od čega najviše ima GMO soje u Mačvi i Vojvodini.\nPrema njegovim rečima, inspekcija godišnje pronađe skoro 40 hektara pod GMO sojom, ali se procenjuje da ima oko 5.000 hektara pod GMO zasadima. Profesor Miladin Ševarlić iz organizacije Društvo srpskih domaćina je rekao da svaku manifestaciju započinju prikupljanjem pomoći za narodne kuhinje na KiM i da je cilj skupa bio "javni protest za Srbiju bez GMO", a naročito protiv kompanije "Monsanto'". On tvrdi da se priprema zakon koji će dozvoliti uvoz i prodaju GMO i proizvoda od GMO, kao i da bi to bilo loše po zdravlje građana i srpsku poljoprivredu.


Finska - Blic Online\nFinska će obustaviti upotrebu vakcine "Moderna" protiv kovida-19 kod muškaraca rođenih 1991. godine i kasnije, nakon što su prijavljene retke kardiovaskularne nuspojave, saopštio je danas finski Zavod za zdravlje i socijalnu zaštitu.\nU Finskoj rekordan broj zaraženih, uskoro obavezan DOKAZ O VAKCINACIJI za ulazak u ugostiteljske objekte\nČudesna stena već 11.000 godina BALANSIRA na kamenu: Mnogi su pokušali da ja pomere, ALI UZALUD (VIDEO)\nSvako ko u gustim šumama Finske naiđe na čudesnu stenu Kummakivi, veoma ga zbuni i iznenadi pogled na nesvakidašnji prizor koji ide dalje od ljudskog razumevanja.\nFinska vlada predložila je danas zatvaranje u pet gradova, među kojima je i prestonica Helsinki, kako bi sprečila širenje korona virusa.\nMINISTARKE NA METI MIZOGINIJE Ženska vlada svakodnevno dobija uznemirujuće poruke\nFinska vlada, na čelu sa premijrkom Sanom Merin, često je na udaru mizoginog uznemiravanja preko interneta, pokazao je najnoviji izveštaj centra NATO za strateške komunikacije sa sedištem u Letoniji.\nNakon britanskog, južnoafričkog i brazilskog soja, sada je u Finskoj otkriven potpuno nova mutacija korona virusa.\nNivo radijacije povećan je oko podneva u delu nuklearne elektrane "Olkiluto 2" na zapadu Finske, ali nema curenja zračenja u okolinu i situacija je pod kontrolom, saopštila je finska agencija za atomsku bezbednost.


MOTOR blog » Cene su definisane: Novi Opel Vivaro Combi+ i Tourer u prodaji Cene su definisane: Novi Opel Vivaro Combi+ i Tourer u prodaji – MOTOR blog\nStandardna oprema modela Vivaro Tourer podrazumeva unutrašnje obloge sa LED osvetljenjem u plafonu koje obezbeđuje dovoljno svetla za čitanje bez naprezanja. Lap-top računari i drugi mobilni uređaju lako mogu da se povežu preko dva USB priključka i utičnice od 220 volti (do 300 vati), koji se nalaze kod drugog reda sedišta. Uz ugradnju opcionog dopunskog akumulatora, kapacitet može biti uvećan do 70 Ah, za korišćenje kada motor ne radi.\nAutomatski klima uređaj, Park Assist i mnogi drugi sistemi su takođe uključeni kao deo standardne opreme, kao i obilje komoditeta za vozača i suvozača. Oni mogu da uživaju u opuštenoj vožnji zahvaljujući sedištima podesivim na šest načina, koja su opremljena i naslonima za laktove. Pored toga tu je i podesiva podrška u lumbalnom delu, kao i bočni vazdušni jastuci.\nNajrazličitiji infotaiment sistemi su dostupni za vrhunsku zabavu, uključujući i opcioni Navi 80 IntelliLink sa praćenjem saobraćaja u realnom vremenu. Navigacioni uređaj može vozača da informiše podacima o saobraćaju i da predlaže alternativne rute pre nego što se “upadne” u saobraćajnu gužvu.\nSistemom se na lak i intuitivan način rukuje preko sedmoinčnog kolornog monitora osetljivog na dodir, uz pomoć komandi na upravljaču, pa i putem glasovnih komandi. Sistem je kompatibilan sa Android Auto, tako da korisnici Android mobilnih telefona (Lollipop 5.0 ili noviji) mogu da prikažu mnoge funkcije na infotaiment ekranu modela Vivaro, da puštaju muziku, ili da koriste druge aplikacije sa svojih mobilnih uređaja.\nCene su definisane: Novi Opel Vivaro Combi+ i Tourer u prodaji was last modified: November 2nd, 2017 by Goran Aničić


Agencija za otkup automobila Novi Sad Agencija za otkup automobila Novi Sad\nAgencija za otkup automobila Novi Sad\nAgencija za otkup automobila Novi Sad sa višegodišnjim iskustvom i tradicijom uspešnog otkupa automobila u Novom Sadu i poslovanja ovom prilikom obaveštava sve vas, naše drage klijente, sadašnje i buduće, da može da vam obezbedi najbolje uslove otkupa svih tipova vozila u okolini Novog Sada, a i mnogo šire.\nAgencija smo koja se profesionalno bavi svim poslovima vezanim za otkup automobila u Novom Sadu i ostalih vozila, a trudimo se da svi vaši interesi budu ispoštovani i realizovani, jer je zadovoljstvo svih naših klijenata nama uvek na prvom mestu, uvek najbitnije. Na ovim prostorima naša agencija obavlja poslove otkupa godinama i zadržava reputaciju dobrog poslovnog saradnika za sve klijente širom Novog Sada, ali i cele zemlje.\nUkoliko angažujete našu agenciju da obavi otkup vašeg automobila ili vozila, budite sigurni da će se sam proces otkupa obaviti veoma brzo, jer znamo sve prečice i taktike kako da otkup privedemo kraju u najkraćem mogućem periodu. Imamo razvijenu mrežu saradnika koji mogu da olakšaju i vama i nama organizovanje otkupa automobila i vozila, tako da vi nećete imati nikakvih dodatnih poslova u vezi otkupa osim da nas kontaktirate i javite šta imate na raspolaganju za otkup.\nNaša agencija za otkup automobila iz Novog Sada sve radi umesto vas, kako biste vi sačuvali svoj mir, i staloženo, bez stresa, mogli svoje vozilo da prodate i da za njega dobijete adekvatnu protivvrednost. Zato naša agencija umesto vas obavlja i procenu vrednosti vašeg vozila koje želite da prodate, i to potpuno besplatno, bez ikakve nadoknade, jer ne želimo dodatno da opteretimo vaš kućni budžet.\nNakon procene, od naše agencije možete dobiti ponudu za vaše vozilo u skladu sa vrednošću koje ono ima, pa ukoliko vam ponuda odgovara, možemo da pristupimo pripremi ugovora i ostalim pratećim aktivnostima. Sve ovo, i još mnogo više, naša agencija za otkup automobila može da obavi umesto vas. S obzirom da radimo svakoga dana u godini, ne postoji nikakav predah u našoj misiji da svim našim korisnicima obezbedimo samo najbolju uslugu otkupa automobila i sve ostale prateće usluge.\nMožete nas kad god to poželite kontaktirati na naše brojeve telefona, za sva pitanja, dodatne informacije ili savete. Naša agencija stoji na raspolaganju svima vama iz Novog Sada za sve što vam ikad bude potrebno u vezi sa otkupom automobila.\nJer mi znamo koliko taj proces naporan može biti i upravo iz tog razloga želimo da vi to nikad ne saznate, jer nema potrebe da vi ulažete bilo kakav napor, kad mi možemo sve da završimo umesto vas, mnogo brže i efikasnije.


Hocu.ba U četvrtak završne aktivnosti kampanje “16 dana aktivizma protiv rodno zasnovanog nasilja” – Hocu.ba\nU četvrtak završne aktivnosti kampanje “16 dana aktivizma protiv rodno zasnovanog nasilja”\nPromocija drugog izdanja stripa “Nira“ kao i promocija zbirke pripovijetki “Nirini izazovi“, održat će se u četvrtak 10. decembra u organizaciji TPO Fondacije u Jevrejskoj opštini Sarajevo sa početkom u 14 sati.\nOvom prilikom, Fondacija će također svečano dodijeliti nagrade za najbolja ostvarenja konkursa za mlade “Nastripaj nasilje“, te će izložiti sve autorske strip radove koji su ušli u uži izbor. Ovim aktivnostima na Međunarodni dan ljudskih prava zvanično će se završiti kampanja “16 dana aktivizma protiv rodno zasnovanog nasilja“.\nTakođer, ovim povodom će biti izloženi svi pristigli radovi pomenutog konkursa. Sve spomenute aktivnosti, plod su projekta “Inicijativa za kreativni dijalog i edukaciju“ kojeg implementira TPO Fondacija Sarajevo.\nProjekt menadžerica TPO Fondacije, Monja Šuta-Hibert, naglasila je da strip NIRA govori o istoimenoj junakinji koja svojim vlastitim primjerima svakodnevno pokazuje hrabrost i inicijativu za promjene u društvu. “Ovim stripom želimo potaknuti građane i građanke, posebno mlade, da propituju predrasude o rodnoj ravnopravnosti i poziciji žena u savremenom bh. društvu. Nadamo se da će ovaj strip kao i sve ostale aktivnosti koje smo realizirali u okviru ove kampanje, makar malo utjecati na svijest javnosti o bitnosti borbe za ljudska prava“, navela je Šuta-Hibert.\nPosebno zadovoljstvo, Monja Šuta-Hibert je istakla interesovanjem mladih za konkurs “Nastipaj nasilje“. “Jako nam je drago što su prijave za konkurs “Nastripaj nasilje“ stigle iz cijele Bosne i Hercegovine i u tako velikom broju. Strip je forma koja mladima omogućava da u potpunosti iskažu svoju kreativnost ali i motivirajući medij za učenje o različitim temama koje se tiču aktivizma općenito.“, dodala je Šuta Hibert.\nKampanja “16 dana aktivizma“ održava se svake godine od 25. novembra do 10. decembra kada se obilježava Međunarodni dan ljudskih prava. TPO Fondacije iz Sarajeva i ove godine je dio ove kampanje, a u okviru svojih “16 dana aktivizma protiv rodno zasnovanog nasilja“ u saradnji sa osnovnim i srednjim školama u Sarajevu, Tuzli, Zenici, Živinicama, Srebreniku, Novom Šeheru i Podlugovima održano je nekoliko izložbi, promocija i radionica za mlade.\nTPO (Transkulturna psihosocijalna obrazovna) Fondacija u Bosni i Hercegovini postoji od 2004. godine, s ciljem da kroz implementaciju obrazovnih, istraživačkih, psihosocijalnih i interkulturnih programskih aktivnosti, doprinese izgradnji građanskog i demokratskog društva, osnaživanju svijesti o\nravnopravnosti spolova i etabliranju etike partnerstva i odgovornosti u porodici, društvu i političkom životu BiH. Više o TPO Fondaciji i programskim aktivnostima kampanje 16 dana aktivizma možete pronaći na www.tpo.ba.\nAutor Admin kampanja Nira rodno zasnovano nasilje TPO fondacija\nDjevojka sa sela: Čuvamo ovce, ali pravimo i projekte »


Nikolić i Jahjaga u Abu Dabiju, Jahjaga zatražila nova priznanja Kosova, Nikolić zahvalio na poštovanju srpskog teritorijalnog integriteta | KoSSev\nPredsednica Kosova Atifete Jahjaga zatražila je od učesnika konferencije o obnovljivoj energiji u Abu Dabiju koji nisu priznali Kosovo da to učine. Na ovoj konferenciji boravi i predsednik Srbije Tomislav Nikolić, koji se zahvalio liderima zemalja koje nisu priznale Kosovo - na podršci teritorijalnom integritetu i suverenitetu Srbije, kao i na podršci prilikom glasanja o prijemu Kosovo u UNESCO. Na konferenciji, pored generalnog sekretara UN Ban Ki Muna, učestvuju predsednici i premijeri više država.\nJahjaga je pomenula i dva međunarodna sporazuma koje Kosovo ima sa Ujedinjenim arapskim emiratima, ocenjujući da će Zakon o strateškim investicijama doprineti jačanju strateških investicija na Kosovu i unapređenju partnerstva "dve zemlje".\nNa marginama konferencije Jahjaga se susrela i sa generalnim sekretarom UN - Ban Ki Munom, predsednikom Islanda - Olafurom Ragnarom Grimsonom, predsednikom Nigerije - Muhamedom Buharijem, premijerom Maroka - Abdelilahom Benkiraneom i predsednikom Sejšela - Džejmsom Majklom.\nNa sastanku sa premijerom Maroka i predsednikom Sejšela razgovarala je o mogućnostima saradnje i zatražila je priznavanje Kosova od strane ovih država. Ona je naglasila da će priznavanje Kosova "otvoriti nove perspektive saradnje u ovim zemljama".\nS druge strane, Predsednik Srbije Tomislav Nikolić, koji takođe boravi u Abu Dabiu, na poziv princa Muhameda bin Zajeda el Nahana, i sa kojim se i sastao po dolasku, danas je razgovarao i sa predsednikom Vlade, ministrom odbrane Ujedinjenih Arapskih Emirata i vladarom Dubaija - šeikom Mohamedom bin Rašidom al Maktumom.\nI Nikolić se, kao i Jahjaga, zahvalio domaćinima na mnogobrojnim humanitarnim akcijama koje su UAE realizovale prethodnih godina u Srbiji, a takođe je i on naveo prednosti ulaganja u Srbiju za strane investitore, naglašavajući da ona ima "povlašćen pristup mnogim svetskim tržištima, što je njena ogromna prednost".\nTakođe kao i Jahjaga, i Nikolić se na marginama konferencije sastao sa istim zvaničnicima kao i kosovska predsednica, ali se on, za razliku od Jahjage koja je zatražila nova priznanja, zahvalio liderima zemalja koje nisu priznale Kosovo - na "podršci koju pružaju teritorijalnom integritetu i suverenitetu Srbije, kao i na podršci prilikom glasanja o prijemu tzv. Republike Kosovo u UNESCO".


Dragana Mirković održala koncert godine u Doboju – BDC TV\nNakon petnaest godina od posljednjeg velikog koncerta u Doboju, Dragana Mirković je u subotu 17. avgusta održala koncert na otvorenom u prostoru Koncertne arene Restorana Ribarska priča. Više od 5 hiljada posjetilaca imalo je priliku uživati u višečasnovnom spektaklu sa potpisom Dragane Mirković, ali i u pekrasnom ambijentu kompleksa Ribarska priča, bogatoj gastronomskoj ponudi i ljubaznom osoblju.\nNizali su se hitovi poput “Kad bi znao kako čeznem”, “Umirem, majko”, “Spasi me samoće”, “Poslednje veče”, “Sve bih dala da si tu”, “Ruže cvetaju samo u pesmama” i mnogi drugi, a situacija je kulminirala kada je Dragana sišla sa bine i, na negodovanje obezbjeđenja, prošetala kroz masu. Na oduševljenje prisutnih, uslijedilo je fotografisanje ali i pjevanje uglas sa publikom koja je došla iz svih krajeva Bosne i Hercegovine, ali i regiona. U koncertu Dragane Mirković uživala je i pjevačica Ćana, koja je došla da podrži svoju koleginicu.\nDragana je poslije koncerta dobila mnoštvo originalnih poklona od fanova, među kojima se ističe sat na kojem piše “Vrijeme je stalo kada je Dragana Mirković stigla u ovaj grad”, a kako saznajemo od djevojke koja ga je poklonila, vrijeme koje pokazuje ovaj sat identično je vremenu kada je Dragana Mirković stigla u Doboj, a Mirkovićeva se oduševila kada ga je ugledala u svojoj hotelskoj sobi.\nLjetna sezona u zemlji i regionu bit će zapamćena po spektakularnim koncertima Dragane Mirković, a pjevačica svoju turneju nastavlja već u petak, kada je zakazala veliki koncert na beogradskom Ušću.\nFoto: Dragana Mirković, Oficijelni Instagram profil\nVideo: Razim Medinić, arhiva


pink.rs | Kako je Japan podigao privredu za 21 odsto uprkos pandemiji?\nNa kvartalnom nivou, BDP Japana je porastao za pet odsto, jače od tržišnih predviđanja koja su iznosila 4,4 procenta.\nPrivatna potrošnja, koja u BDP učestvuje sa više od 50 odsto, povećana je za 4,7 procenata u tromesečju jul-septembar u odnosu na prethodni kvartal, oporavljajući se nakon pada u periodu april-jun koji su uzrokovale mere zatvaranja usmerene na sprečavanje širenja virusa.\nEksterna potražnja – izvoz umanjen za uvoz – doprinela je rastu BDP-a sa 2,9 procentnih poena, što se duguje oživljavanju inostrane potražnje za japanskim proizvodima koja je pogurala rast izvoza za sedam odsto.\nMeđutim, kapitalni izdaci su pali za 3,4 odsto, potonuvši drugi kvartal zaredom, što ukazuje na to da je neizvesnost vezana za pandemiju izvršila pritisak na poslovni sentiment. Japan je do sada doneo dva paketa ekonomskih podsticaja u vrednosti od 2,2 biliona dolara s ciljem ublažavanja posledica zdravstvene krize, a koja su obuhvatila i isplate novčane pomoći domaćinstvima, kao i kredite za mala poduzeća.\nPremijer Jošihide Suga naložio je vladi da pripremi još jedan paket podrške privredi jer posledice od pandemije i dalje traju.\nUprkos znacima poboljšanja poslednjih meseci, analitičari predviđaju da će treća najveća ekonomija sveta zabeležiti pad od 5,6 odsto u tekućoj fiskalnoj godini koja se završava u martu 2021, i da će biti potrebne godine da se vrati na nivo pre kovida-19.\nSRBIJA NAJBOLJA U EVROPI, STIGLE PROJEKCIJE MMF I EK: Imamo najmanji pad BDP od svih zemalja! Ispred smo Nemačke i Španije\nDEČAK (4) IZGUBIO OBA RODITELJA: Marija je sinu saopštla da njegovog oca više nema, a ubrzo je i ona umrla od korona virusa\nNemačka vakcina protiv korone može da se čuva u FRIŽIDERU TRI MESECA\nMerkel: Vakcina najpre korisnicima i osoblju domova za stare\nSAD razočarene uvođenjem taksi EU


"Tu smo da se nametnemo, da damo sve od sebe. Nas četvorica smo, pre svega, dobri prijatelji, izuzetno se poštujemo. Teška odluka sigurno za selektora, jer na kraju priprema treba da eliminiše četiri igrača. Svaki igrač je zasluženo ovde, svi su imali sjajne sezone u svojim klubovima i sigurno da neće biti lak izbor za selektora", rekao je Dmitrović.\n"Tri golmana koja budu putovala, treba da budu spremna. Trenutno smo nas četvorica, svi se spremamo kao da ćemo da branimo, svi smo motivisani. Selektor je taj koji odlučuje ko će putovati".\nAtmosfera je sjajna i to može da bude bitan faktor na Svetskom prvenstvu.\n"Kao i uvek na svakom okupljanju atmosfera je fenomenalna, malo smo se i uželeli, prošlo je gotovo tri meseca od poslednjeg okupljanja. Očekuje nas najveći fudbalski turnir na svetu i spremni smo, veoma motivisani da se što bolje spremimo i da odigramo dobar turnir. Nema lepšeg mesta nego biti u A reprezentaciji, braniti boje svoje države je najveća čast", naveo je golman Eibara.\nOn ističe da sa prognozama ne treb ići predaleko, već korak po korak.\n"Ne treba ni mi, ni navijači da imamo velike planove unapred. Najbitnije da dočekamo spremni prvi meč protiv Kostarike, jer taj meč može da odredi dalji tok takmičenja", poručio je Dmitrović.\nIstakao je da je na golmanima uvek veliki pritisak i odgovornost, a da je najbolji primer za to finale Lige šampiona u kojem je golman Liverpula napravio dve velike greške.\n"Jedna greška promeni sliku o golmanu, iako je on izvanredan golman, nije slučajno u Liverpulu. Posle dve greške u finalu ceo svet je promenio mišljenje o njemu. Takva je pozicija golmana, naše greške su 99 odsto golovi. Veoma je bitno biti koncentrisan 90 minuta jer je svaka greška uočljiva i na visokom nivou se ne prašta", rekao je bivši golman Crvene zvezde.\nIza njega je sjajna sezona u Primeri.\n"Odigrao sam skoro sve utakmice, ovo je možda i najbolja sezona u karijeri. Imam ugovor tri godine, razmišljam i dalje od Eibara, ali videćemo ako stignemo neka ponuda", zaključio je srpski internacionalac.\nReprezentacija Srbije će u Pazovi boraviti do 2. juna, kada će otputovati na sedmodnevne pripreme u Austriju.\nTamo će igrati dve prijateljske utakmice, obe u Gracu, a protivnici će 4. juna biti Čile i pet dana kasnije Bolivija, posle čega će se preseliti u Kaljiningrad, koji će joj biti baza.\nNa svetskom šampionatu će igrati u Grupi E sa Kostarikom, Švajcarskom i Brazil.


Četvrtina evroposlanika dopunjava platu radom sa strane | EurActiv Serbia\nViše od četvrtine evroposlanika zajedno je prijavilo između 3,9 i 11,5 miliona evra prihoda "sa strane", a reč je o poslanicima iz svih političkih grupa, pokazalo je novo istraživanje Transparensi internešenela EU (TI EU).\nOd 705 poslanika Evropskog parlamenta, zaradu van te institucije prijavilo je 27%, navodi se u izveštaju "Paljenje sveće na oba kraja: Četvrtina poslanika Evropskog parlamenta dopunjava EU platu sporednim poslovima".\nIstovremeno analitičari TI EU procenju da 39 evrospolanika potencijalno zarađuju više od 100.000 evra od sporednih poslova.\n"Stvarni brojevi mogu da budu i veći, s obzirom da evroposlanici sami prijavljuju svoju zaradu a njihove prijave nisu predmet institucionalnih provera", navodi se u izveštaju.\nRad evroposlanika "sa strane" nije nelegalan ali može da dovede do potencijalnog sukoba interesa, upozorava se.\nEvroposlanici koji se izdavajaju po mesečnim zaradama od "ekstra aktivnosti" mogu se naći u svim političkim grupama.\nAko se gleda po broju evroposlanika koji imaju prihode "spolja", na prvom mestu je grupa Identitet i demokratja (38%) a sledi Levica (10).\nNavodi se i da oko 15% evroposlanika koji zarađuju i "sa strane" u svojim prijavama prihoda navodi nejasne ili opšte opise poslova, čime se podrivaju istintost i kvalitet.\nAnaliza TI EU otkrila je niz "besmilsenih" zanimanja poput "advokat u penziji, frilenser, vlasnik konsultantske kompanije, član nadzornog tela".


Predsednik Srbije: Modernina vakcina stiže u oktobru\nVakcina američkog proizvođača Moderna\nPredsednik Srbije Aleksandar Vučić izjavio je da Srbija u ovom trenutku ima 1,3 miliona doza vakcina koje su na raspolaganju građanima i kojima ne ističe rok.\nOn je epidemiologe i lekare pozvao da donesu odluku o tome da li je potrebna treća doza vakcine.\n"Pozivam ljude da se vakcinišemo, sigurno ćemo morati da idemo na treću dozu. Molim vas epidemiologe, lekare, da donesete odluku kada se ide na treću dozu, da li da se 'mešaju vakcine' ili ne, to mora struka da kaže", rekao je Vučić na otvaraju zdravstvene stanice u beogradskom naselju Borča.\nVučić je rekao da je Srbija nabavila i petu vakcinu protiv korona virusa američkog proizvođača Moderna koja bi trebalo da stigne u oktobru.\nNajavio je da će narednih dana iz beogradskog Instituta Torlak izaći prve serije ruske vakcine Sputnjik V, a da će narednog meseca biti postavljen kamen temeljac za fabriku za proizvodnju kineskih Sinofarm vakcina.\nUpitan da li se uskoro, po ugledu na druge države, u Srbiji može očekivati uvođenje obavezne vakcinacije za određene kategorije stanovništva, kao što su zdravstveni radnici, Vučić je izjavio da u ovom trenutku ne može da podrži "bilo kakve diskriminatorne mere, što ne znači da nećemo imati izbora u budućnosti".\n"Pratimo pažljivo mere i Sebastijana Kurca (austrijskog kancelara) i Emanueala Makrona (predsednik Francuske). Videćemo šta je to što možemo da uradimo, da ne povredimo Ustav Srbije i važna pravila. Kako da obezbedimo veću sigurnost za naše građane, a da ne povredimo prava onih ljudi koji su nedisciplinovani ili neodgovorni", izjavio je Vučić.\nVučić je rekao i da sada ne može da podrži ni predlog da se naplaćuju bolnički dani osobama koje su obolele od COVID-a 19, a nisu vakcinisane.


Vlada Kosova: Izveštaj Ban Ki Muna objektivan\nInstitucije Kosova pozitivno su ocenile izveštaj generalnog sekretara UN Ban Ki Muna o Kosovu, ali će ipak tražiti da mandat misije UN na Kosovu bude završen, piše današnja prištinska štampa, navodi Beta. Institucije Kosova ocenile su da je izveštaj Ban Ki Muna, koji će biti predstavljen na sednici SB UN 23. marta, objektivan, ali da je važno da Savet bezbednosti shvati da nastavak mandata UNMIK-a u nezavisnom Kosovu nema smisla. Portparol predsednika Kosova Džavit Bećiri rekao je za dnevnik Zeri da bi dobro bilo da misija UN na Kosovu završi mandat kao uspešna misija koja je izvršila važne aktivnosti. Dodao je da je sada važno da institucije Kosova imaju ovlašćenja i da same odlučuju o sudbini zemlje. Komentarišući izveštaj generalnog sekretara UN, Vlada Kosova je navela da na nezavisnom Kosovu više nema smisla ni Rezolucija 1244, kao ni misija UN.